c: text/html

text:
Isère
Ang Isère usa sa mga departamento sa Pransiya. Kini nahimutang sa sidlakang bahin sa nasod. Ang ngalan niini naggikan sa Sapa sa Isère.
Kasaysayan[usba | edit source]
Ang Isère usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gimugna gikan sa kanhi lalawigan sa Dauphiné. Ang gidak-on sa departamento gipagamyan makaduha, sa 1852 ug sa 1967.
Heyograpiya[usba | edit source]
Ang Isère karon kabahin sa rehiyon sa Rhône-Alpes. Kini gipalibotan sa mga departamento sa Rhône, Ain, Savoie, Hautes-Alpes, Drôme, Ardèche, ug Loire.
Ang Isère naglakip sa usa ka bahin sa Alpes (Alps) sa Pransiya. Ang labing habog nga dapit sa departamento mao ang tumoy sa La Meije, 3,987 ka metros gikan sa lebel sa dagat.
Demograpiya[usba | edit source]
Ang mga molupyo sa departamento gitawag nga Isérois.

robotstxt: allowed

filter: keep


text:
Aserbaiyan
Ang Azerbaijan [IPA: ɑ:zɚbai'ʤɑ:n] (Aserbaiyan: Azərbaycan), usa ka nasod nga adunahan sa lana nga krudo sa Caucasus nga rehiyon sa Eurasia. Kini giutlanan sa Dagat Caspian sa sidlakan, Rusya sa amihanan, Turkey sa kasadpan, Georgia sa amihanang-kasadpan, Armenya sa kasadpan, ug Iran sa kasadpan. Ang Republikang Autonoma sa Nakhchivan (usa ka exclave sa Azerbaijan) adunay border sa Armenya sa amihanan ug sidlakan, Iran sa habagatan ug kasadpan, ug Turkey sa amihanang-kasadpan. Ang Nagorno-Karabakh nga rehiyon apil ang 7 ng akaubang distrito sa habagatang-kasadpan ng arehiyon sa Azerbaijan nakontrol sa mga separatistang Armenyano sugod pa sa kahumanan sa Gerang Nagorno-Karabakh niadtong 1994. Upat ka United Nations Security Council Resolutions (822, 853, 874, and 884) mitawag sa "withdrawal sa mga puwersang miokupa sa kining mga lugar sa Azerbaijan".
Ang Azerbaijan usa ka republika nga demokratiko, sekular ug unitaryo. Kini ang pinakadakong nasod sa Caucasus segun sa arya ug populasyon. Kini usa ka co-founder sa Commonwealth of Independent States, GUAM ug sa Organization for the Prohibition of Chemical Weapons. Ang nasod adunay Permanent Mission sa Unyon sa Uropa ug usa ka host sa Special Envoy sa European Commission.


text: 1Busa, nagatambag ako, una sa tanan, nga ang mga pagpakilooy, mga pag-ampo, mga pagpangamuyo, ug mga pagpasalamat pagabuhaton alang sa tanang mga tawo; 2Alang sa mga hari, ug sa tanan nga anaa sa mga kagamhanan, aron magkinabuhi kita sa mahusay ug malinaw sa bug-os nga pagka-diosnon ug kaugdang. 3Kay kini maayo ug nahamut-an sa Dios nga atong Manluluwas; 4Nga nagatinguha sa tanang mga tawo nga mangaluwas, ug nga makadangat sa pag-ila sa kamatuoran. 5Kay may usa ka Dios, ug usa usab ka Manlalaban sa taliwala sa Dios ug sa mga tawo, si Jesucristo nga tawo, 6Nga naghalad sa iyang kaugalingon nga lukat alang sa tanan; ang pagpamatuod pagahimoon sa iyang nagakaigo nga panahon; 7Diin tungod niini gitudlo ako nga magwawali ug apostol (nagapamulong ako sa kamatuoran, wala ako magbakak), nga usa ka magtutudlo sa mga Gentil diha sa pagtoo ug sa kamatuoran. 8Busa nagatinguha ako nga ang mga tawo manag-ampo sa tanang dapit, nga managbayaw sa maputling mga kamot, sa walay kaligutgut ug paglalis. 9Mao usab, ang mga babaye managdayandayan sa ilang kaugalingon sa bisti nga mahiangay, uban ang kaligdong ug kabuotan; dili nga may pinakulong nga buhok, ug bulawan, kun mga mutya, kun panapton nga mahal; 10Kondili pinaagi sa buhat nga maayo, (ingon nga mahiangay sa mga babaye nga nagasugid sa pagka-diosnon). 11Patun-a ang babaye sa kahilum uban sa bug-os nga pagpasakup. 12Kay dili ako motugot sa babaye sa pagtudlo, bisan sa paggahum sa lalake, kondili sa pagpakahilum. 13Kay si Adam mao ang una nga gihimo; unya si Eva; 14Ug si Adam wala hinglimbongi; kondili ang babaye, sa hinglimbongan siya, nahulog sa paglapas; 15Apan naluwas siya pinaagi sa iyang pagpanganak, kong magpadayon sila sa pagtoo ug sa gugma, ug sa pagkabalaan nga may kabuotan.


text:
Osama bin Laden
- Alang sa kabanay nga bin Laden, adtoa ang pamilyang bin Laden.
Si ʾUsāmah bin Muḥammad bin ʿAwaḍ bin Lādin (Inarabigo: أسامة بن محمد بن عوض بن لادن), 10 Marso 1957–2 Mayo 2011, sagad nga nailhan sa ngalang Osama bin Laden, usa ka Islamiko nga terorista nga gikatuohang nagmugna sa grupong yiadista nga gitawag og al-Qaeda. Sakop siya sa adunahan ug inila nga kabanay nga bin Laden. Subay sa uban pang mga dako-dakong militanteng Islamiko, mipagawas siya og duha ka fatawa niadtong 1996 ug 1998, nga ang mga Muslim kinahanglan mopatay og mga sibilyan ug tawo sa militar sa Estados Unidos ug mga kaalyadong mga nasod hangtod iyang bawion ang iyang mga armadong kusog gikan sa mga Islamikong nasod ug bawion ang pagsuporta sa Israel. Giangkon niya ang mga pag-atake niadtong 11 Septiyembre 2001 ug sa uban pang pagpang-hijack ug pagpamomba.
Mga sulod
- 1 Lainlain nga paggamit sa ngalang bin Laden
- 2 Pagkabata, edukasyon ug kinabuhing personal
- 3 Tinuohan ug ideyolohiya
- 4 Militanteng Gimbulohaton
- 5 Mga Kasong Kriminal ug Sulay nga Pagpadakop
- 6 Bibliyograpiya
- 7 Sumpay sa Gawas
Lainlain nga paggamit sa ngalang bin Laden
Kay wala may hiniusang paagi sa pagsulat sa pangalan sa Inarabigo ngadto sa Iningles, ang pangalan ni bin Laden nahisulat sa lainlain nga paagi. Osama bin Laden ang kasagarang gigamit sa mga medyang Ingles. Kadaghanan sa mga ahensya sa gobyerno sa Amerika, apil ang FBI ug CIA mogamit sa Usama bin Laden kun Usama bin Ladin, mga managsamang giminubo sa UBL. Sa mga medyang Pranses makita ang Ussamah Bin Ladin ug Oussama Ben Laden. Ang ulahi nga bahin sa ngalan makita usab nga Binladen kun Binladin.
Sa estriktong panultion, ang mga lingwistikong Arabigo mipadayag nga siya pagatawgon sa ngalan nga "Osama" kun "Osama bin Laden" ug dili "bin Laden" isip "Bin Laden", dili kini gamiton nga kataposang pangalan sa Makakasadpanong paagi, apan isip bahin sa iyaha nga pangalan, nga sa tinibuok nagpasabot og "Osama, anak ni Mohammed, anak ni 'Awad, anak ni Laden.
Anaa usab siyay lainlain nga mga angga ug mga alyas, apil ang the Prince, the Sheikh, Al-Amir, Abu Abdallah, Sheikh Al-Mujahid, the Lion Sheik, the Director, Imam Mehdi ug Samaritan.
Pagkabata, edukasyon ug kinabuhing personal
Si Osama bin Laden natawo sa Riyadh, Arabyang Saudi. Niadtong 1998 sa usa ka pagpakihinabi nga gipagawas sa Al Jazeera, iyang gihatag ang iyang adlaw nga natawhan nga Marso 10, 1957. Si Muhammed Awad bin Laden ang iiyang amahan, usa ka adunahan nga negosyante ug naay suod nga relasyon sa mga kabanay nga datu sa Saudi. Si Osama bin Laden natawo nga nag-inusara nga anak ni sa ika-napulo nga asawa ni Mohammad Awad bin Laden nga si Hamida al-Attas. Sumala ni Khaled M. Batarfi pagkahuman sa pagkatawo ni Osama nagbulag ang iyang mga ginikanan. Pagkahuman, ang inahan ni Osama nagpakasal kang Muhammad al-Attas. Ang magtiayon nakaanak og upat, si Osama mipuyo sa bag-o niyang pamilya uban sa mga tulo ka igsoong tunga lalake ug usa ka babaye.
Si bin Laden gipakadako nga usa ka Muslim nga Sunni. Gikan sa tuig 1968 ngadto sa 1976 mitungha siya sa usa ka inila nga sekular nga eskuylahan, ang Al-Thager Model School. Mituon si Osama og ekonomiks ug business administration sa King Abdulaziz University. Sa iya tulonghaan ang unang interes ni bin Laden mao ang relihiyon, diin siya miapil sa pagpasabot sa "Qur'an ug sa jihad" ug mga buhat nga makahinabangon.
Sa tuig 1974, sa panuigon nga 17, si Osama mipakasal sa iyang una nga asawa nga si Najwa Ghanem sa dakbayan sa Latakia.
Tinuohan ug ideyolohiya
Sama sa uban nga mga Islamiko, mituo si bin Laden nga ang pagkabalik sa balaod sa Sharia makapatarong sa kalibotang Muslim, ug ang uban nga mga ideyolohiya - "sosyalismo, kumonismo, demokrasya" angay nga wagtangon. Mituo siya nga ang Apganistan ilalom sa Taliban ni Mullah Omar nga mao lamang ang "makaislamikong nasod" sa kalibotang Muslim. Kanunay siyang mituo sa panginahanglan sa jihad aron pagtarong sa iyang gituohan nga mga dili makataronganong mga butang nga gibuhat batok sa mga Muslim nga gibuhat sa Estados Unidos ug uban nga mga dili Muslim nga nasod, ang panginahanglan sa pagpalapas sa nasod sa Israel, ug ang pagbakwi sa mga armadong kusog sa Estados Unidos didto sa Tunga-tungang Sidlakan. Gipanawagan usab niya sa mga Amerikano ang "dili pagdawat sa mga butang nga immoral sa pakipaghilawas kang bisan kinsa, pagkamhuyang, ilimnong makahubog ug sugal." Sa usa ka sulat niadtong Oktubre 2001.
Tingali ang labing kahibudngan nga bahin sa ideyolohiya ni bin Laden mao nga ang mga sibilyan, apil ang kababayen-an ug kabataan mamahimong mapatay sa jihad. Si bin Laden dili gayod maka-Hudeyohanon, ug mipadayag ug pagbahad sa mga Hudeyo: "Kaning mga Hudeyoha mga dako-dako sa paghatag og dagkong interes ug mga pangulo sa pangluib. Wala silay ibilin kaninyo, sa kani man nga kalibotan kun sa sunod." Ang Shia nalista uban sa "Heretiko,... Amerika ug Israel," isip mao ang upat ka batakang "kaaway sa Islam" sa mga klase ni bin Laden sa iyang pundok.
Isip usa ka Wahhabi, si bin Laden wala mouyon sa musika sa mga dapit nga pangrelihiyon, ug iyang batasan sa teknolohiya kay sagol-sagol. Interesado siya sa "makapatay-og sa yuta nga makinarya ug genetic engineering sa tanom, apan sa pikas nga bahin," misalikway sa "gipabugnawng tubig."
Militanteng Gimbulohaton
Mujahideen sa Afghanistan
Pagkahuman og biya sa kolehiyo niadtong 1979 si bin Laden miapil sa Abdullah Azzam aron sa pagpakigbatok sa pagsulong sa mga Sobyet sa Afghanistan ug nakapuyo og makadiyot sa Peshawar. Pagka tuig 1984, uban ni Azzam, si bin Laden mitukod sa Maktab al-Khadamat, nga mihatag og salapi, armas ug mga manggugubat nga Muslim gikan sa kinatibuk-an sa kalibotang Arabigo ngadto sa gubat sa Afghanistan. Pinaagi sa al-Khadamat, si bin Laden nakadawat sa bahandi sa banay niya nga gipamayad sa mga tikit sa eroplano ug akomodasyon, nga inabagan og mga pagtabang sa mga awtoridad nga Pakistaninhon ug uban pang mga pag-alagad sa mga manggugubat sa jihad. Sulod niini nga mga panahon nakaila ni bin Laden ang makauban unya sa al-Qaeda nga si Ayman al-Zawahiri, nga mipadani kang Osama sa pagpakigbulag gikan ni Adbullah Azzam. Si Osama mitukod og kampo didto sa Afghanistan, ug uban sa mga makigbatok sa mga Sobyet.
Pagkamugna ug Istruktura sa al-Qaeda
Pagka 1988, si bin Laden nakigbulag gikan kang Maktab al-Khadimat, samtang si Azzam misuporta sa mga manggugubat nga Apgano; si bin Laden gusto makahupot og militar nga bulohaton. Usa sa mga pang-unang hinungdan sa pagkatunga ug pagkahimo sa al-Qaeda mao ang pagpamugos ni Azzam nga ang mga manggugubat nga Arabigo mahiusa sa mga manggugubat nga mga Apgano inay pagmugna sa ilahang bulag nga kaugalingong kusog panggubat. Si bin Laden mibalik sa Saudi Arabia pagka 1990 isip usa ka bayani sa jihad, kinsa uban sa iyang mga sakop nga Arabo, "mipakgang sa dakong kagamhanan" sa Unyong Sobyet. Apan, sa iyang panahon ang Iraq miatake sa Kuwait ug si Osama nakighimamat sa Sultan, ug iyang giingnan nga dili magsalig sa mga dili Muslim nga kasundaloan ug mipaabot ug hinabang sa pagdepensa sa Arabyang Saudi. Si bin Laden gisalikway sa pagdepende sa militar sa Estados Unidos sa Arabyang Saudi. Ang mga kritisismo ni bin Laden sa monarkiya sa Saudi mitukmod sa kagamhanan aron pagsulay sa pagpahilom kaniya.
Si bin Laden mibalhin sa Sudan niadtong 1992 ug mitukod og usa ka bag-ong base sa mga bulohatong mujahideen sa Khartoum. Tungod sa mga nagpadayong pagpanglibak ni bin Laden kang Haring Fahd sa Saudi, ang Hari niadtong Marso 5, 1994 mipadala og emisaryo sa Sudan nga midemanda sa pasaporte ni bin Laden. Giawhag ang iyang banay sa pagputol sa binulan nga hatag nga mokabat og 7 ka milyong dolyar ang tuig. Sa adtong tungora si bin Laden naapil na sa Ehiptohanong Islamikong Jihad, nga mihulma sa sinugdan sa al-Qaeda. Pagka 1995 ang EIJ misulay pagpatay sa ehiptohanong pangulo nga si Hosni Mubarak. Wala magmalamposon ang pagsulay ug ang EIJ gipahawa gikan sa Sudan.
Niadtong Mayo 1996, ilalom sa pagpamugos sa Arabyang Saudi, ang Ehipto ug ang Estados Unidos sa Sudan, si bin Laden mibalik sa Afghanistan ug migbuhat og suod nga pagpakighigalaay kang Mullah Mohammed Omar.
Mga pagpang-atake sa Septiyembre 2001
Ang Byuro sa Pederal nga Imbestigasyon (FBI) miingon nga ang mga ebidensya nga nagsumpay sa al-Qaeda ug kang bin Laden sa mga pagpangatake sa Septiyembre 11, 2001 kay tataw gayod kaayo. Ang kagamhanan sa nasod sa Hiniusang Gingharian miabot sa susamang konklusyon mahitungod sa pagkasala sa al-Qaeda ug ni bin Laden sa mga pagpangatake niadtong Septiyembre 11, 2001. Apan, usa ka "puting papel" sa kagamhanan sa Estados Unidos, mitaho unta sa mga kaso batok sa al-Qaeda ug kang bin Laden mahitungod sa mga pagpangatake, nga giingon ni Sekretarya sa Estado Colin Powell, wala gayod mapagawas. Niadtong 2006, si Rex Tomb sa FBI miingon, "Ang hinungdan nganong ang 9/11 wala masulti sa Labing Pinagita nga panid ni Osama bin Laden tungod kay ang FBI wala'y lig-on nga ebidensya nga nakasumpay kang bin Laden ngadto sa mga pagpangatake sa 9/11".
Gihimakak gilayon ni bin Laden ang iyang kalabotan sa mga pagpangatake sa Septiyembre 11, 2001, mipadayag pa kini sa telebisyon pinaagi sa al-Jazeera sa paghimakak sa kalabotan sa 9/11.
Sa usa ka videotape nga nakuha sa armadong kusog sa Amerika niadtong Nobiyembre 2001 sa Jalalabad, si bin Laden nakita nga nakighinabi sa pagpangatake uban ni Khaled al-Harbi sa paaging magpakita og daang pagkahibalo. Ang uban hinuon miatbang niining mga paghubad. Ang Arabistang si Dr. Abdel El M. Husseini miingon: "Prolemado kaayo ang kini nga paghubad. Sa mga labing makahinungdanong dapit diin kini makapamatuod sa sala ni bin Laden, dili kini managhisama sa Inarabigo."
Niadtong 2004 si Osama bin Laden, mibiya sa iyang mga paghimakak nga wala mobakwi sa niagi niyang mga giingon. Sulod niadto iya nga gisulti nga personal siyang mitudlo sa 19 ka hijacker. Sa usa ka teyp sa al-Jazeera, upat ka adlaw sa wala pa ang piniliay sa presidente sa Amerika, si bin Laden mipasangil kang Presidente George W. Bush sa pagpabaya sa mga pagpanghayjak sa mga eroplano niadtong Septiyembre 11.
Subay sa mga teyp, giangkon ni bin Laden nga nadasig siyang mobungkag sa World Trade Center human pagkakita sa pagkaguba sa mga tower didto sa Lebanon nga ginama sa Israel niadtong 1982 nga Gubat sa Lebanon.
Sa duha pa ka laing mga teyp nga gipagawas sa al-Jazeera niadtong 2006, miingon sa Osama bin Laden,
"Ako ang pangulo sa 19 ka mga igsoon. Ako ang responsable sa pagkapasalig sa 19 ka igsoon og mga panglaglag."
Ug nakita usab nga uban ni Ramzi Binalshibh, ug laing duha ka mga hayjaker sa 9/11, si Hamza al-Ghamdi ug Wail al-Shehri, samtang nangandam sa mga pagpangatake. Bisan pa niini, si bin Laden gikataho nga mireklamo pagka Nobyembre 2007 sa "kakulang sa ebidensyang madawat sa korte" sa paduot sa kaniya ug sa iyang kapunongan sa mga pagpangatake sa 9/11.
Mga Kasong Kriminal ug Sulay nga Pagpadakop
Ang Komisyong Taho sa 9/11 nitataw nga, "Pagka-1992 sa bulan nga Pebrero, ang mga Sudanhong opisyal misugod pagduol sa mga opisyal gikan sa Estados Unidos ug uban pang mga kagamhanan, aron pagpangutana kon unsa ang mga mamahimo nila nga buhaton aron makuha-kuhaan ang pagpadali sa mga langyaw. Sa mga tago nga pagpapulong-pulong uban sa mga opisyal sa Saudi, ang Sudan misugyot sa pagpalayas kang bin Laden ngadto sa Saudi Arabya ug sa pagpasaylo kaniya. Nahibaloan kini sa mga opisyal sa Estados Unidos, pagka bulan sa Marso. Ang mga opisyal sa Saudi buot nga si bin Laden mapapahawa gikan sa Sudan. Ilaha na nga gisalikway pagkamolupyo, usab, dili na pasagdaan ang iyaha nga pagkaanaa sa ilaha nga nasod. Si bin Laden usab kay wala na makabati og pagkaluwas sa Sudan, diin siya nakalingkawas na sa usa sulay nga pagpatay kaniya nga iyaha nga gituohang binuhatan sa rehimen nga Ehiptohanon og Saudihanon, kun ang duha. Pagka bulan sa May 19, 1996, si bin Laden mipahawa sa Sudan nga nagkalisod, bisan pa sa iya nga mga ambisyon ug kaalam sa pag-organisar. Mibalik siya sa Apganistan. "Ang Komisyong Taho sa 9/11 miingon pang "Pagka ulahing 1995, katong si bin Laden anaa pa sa Sudan, ang Departamentong Pang-estado ug ang CIA nakasayod nga ang mga Sudanhong opisyal nagdiskutinyo uban sa kagamhanan sa Saudi sa posibilidad sa pagpahawa kang bin Laden. Si Ambasador sa Estados Unidos Timothy Carney miawhag sa mga Sudanhon aron sa paggukod ini nga tuyo. Ang mga Saudi, hinuon, dili gusto ni bin Laden, mihatag ini nga rason aron sa pagrebokar sa pagkamolupyo ni bin Laden. Ang ministro sa depensa sa Sudan, Faith Erwa, miangkon nga ang Sudan mipaabot og tabang kang bin Laden nga wala mahibal-an sa Estados Unidos. Ang Komisyon waka makakita og ebidensyang sarang makapamatuod ini. Si Ambasador Carney mihatag lamang og sulogo nga pagduot sa mga Sudanhon aron pagpalayas kang bin Laden.
Bibliyograpiya
- Peter L. Bergen, The Osama bin Laden I Know New York: Free Press, 2006.
- Michael Scheuer, Through Our Enemies' Eyes, Washington, D.C. : Brassey's, c2002.
- Wright, Lawrence, The Looming Tower : Al-Qaeda And The Road To 9/11, New York : Knopf, 2006.
Sumpay sa Gawas
- "Main Columns of the Osame Bin Laden Ideology"
- "Listening to Bin Laden" ni Said Shirazi, analisis sa mg anakolektang speeches.
- Mga video ni Osama Bin Laden
- Mga bag-ong artikulo kabahin ni bin Laden Guardian Unlimited
- The Law of Legends: Osama bin Laden and Robin Hood
- tibuok nga video Sept 2007


text:
Ang pagsunod ni Kristo dili panagsa ra nga buhat, apan padayon nga pasalig ug paagi sa kinabuhi nga magamit sa tanang higayon ug sa tanang dapit.
Usa sa atong pinakanindot nga himno, nga gipasundayag sa Tabernacle Choir karong buntaga, nagsugod niini nga mga pulong:
Kadto nga mga pulong, nga dinasig sa pinakasayo nga imbitasyon sa Manluluwas ngadto sa Iyang mga disipulo (tan-awa sa Mateo 4:19), gisulat ni John Nicholson, usa ka kinabig nga taga-Scotland. Sama sa atong daghan nga unang mga lider, gamay ra ang iyang naeskwelahan apan dunay dakong gugma sa atong Manluluwas ug sa plano sa kaluwasan.2
Ang tanang mensahe niini nga komperensya nakatabang nato sa pagsunod sa mga lakang sa atong Manluluwas, kansang ehemplo ug mga pagtulun-an nagpakita sa dalan alang sa kada sumusunod ni Jesukristo.
Parehas sa tanang mga Kristiyano, ang mga miyembro sa Ang Simbahan ni Jesukristo sa mga Santos sa Ulahing mga Adlaw nagtuon sa kinabuhi sa atong Manluluwas sumala sa gireport sa mga libro sa Bag-ong Tugon sa Mateo, Marcos, Lucas, ug Juan. Akong ribyuhon ang mga ehemplo ug mga pagtulun-an nga anaa niining upat ka mga libro sa Balaang Biblia ug moimbitar sa kada usa nato ug sa tanang Kristiyano sa pagkonsiderar kon sa unsa nga paagi kini nga gipahiuli nga Simbahan ug ang matag usa nato mokwalipay isip mga sumusunod ni Kristo.
Gitudlo ni Jesus nga ang bunyag gikinahanglan sa pagsulod sa gingharian sa Dios (tan-awa sa Juan 3:5). Gisugdan Niya ang Iyang pangalagad pinaagi sa pagpabunyag (tan-awa sa Marcos 1:9), ug Siya ug ang Iyang mga sumusunod mibunyag sa uban (tan-awa sa Juan 3:22–26). Mao usab kita.
Gisugdan ni Jesus ang Iyang pagsangyaw pinaagi sa pag-imbitar sa Iyang mga tigpaminaw sa paghinulsol (tan-awa sa Mateo 4:17). Mao gihapon kana ang mensahe sa Iyang mga sulugoon ngadto sa kalibutan.
Sa kinatibuk-an sa Iyang pangalagad si Jesus mihatag og mga sugo. Ug mitudlo Siya, “Kon nahigugma kamo kanako, inyong pagatumanon ang akong mga sugo” (Juan 14:15; tan-awa usab sa mga bersikulo 21, 23). Iyang gipamatud-an nga sa pagtuman sa Iyang mga sugo gikinahanglan nga ang Iyang mga sumusunod mobiya sa unsay Iyang gitawag nga “gipakahalangdon sa mga tawo” (Lucas 16:15) ug sa “gikabilinbiling kalagdaan sa tawo” (Marcos 7:8; tan-awa usab sa bersikulo 13). Mipasidaan usab Siya, “Kon kamo iya pa sa kalibutan, higugmaon sa kalibutan ang mga iya: apan kay kamo dili man iya sa kalibutan, hinonoa gipili ko kamo gikan sa kalibutan, ang kalibutan magadumot kaninyo” (Juan 15:19). Sama sa gipahayag ni Apostol Pedro, ang mga sumusunod ni Kristo kinahanglan nga usa ka “nasud nga balaan” (1 Pedro 2:9).
Ang mga Santos sa Ulahing mga Adlaw nakasabut nga kita dili “iya sa kalibutan,” o ubos sa “tradisyon sa mga tawo,” apan sama sa mga sumusunod ni Kristo, usahay lisud kaayo ang pagpalayo sa pagkakalibutanon ug sa mga tradisyon niini. Ang uban nagpakabuhi subay sa kalibutanong mga paagi tungod kay, sama sa giingon ni Jesus sa uban nga Iyang gitudloan, “Kay labi pa man ugod nilang gihigugma ang pagdalayeg gikan sa mga tawo kay sa pagdalayeg gikan sa Dios” (Juan 12:43). Kini nga pagkapakyas sa pagsunod ni Kristo daghan ug sensitibo kaayo aron ilista dinhi. Naglakip kini gikan sa kalibutanon nga mga buhat sama sa politikanhong pagkaeksakto ug hilabihan nga pagkausab sa sininaan ug pamustura lahi sa sukaranan nga mga hiyas sama sa mahangturong kinaiya ug kalihokan sa pamilya.
Ang mga pagtulun-an ni Jesus dili lang kutob sa teyoriya. Sa kanunay kinahanglan kining gamiton. Si Jesus mitudlo, “Busa, bisan kinsa nga magapatalinghug niining akong mga pulong ug magatuman niini, mahisama siya sa tawong but-an” (Mateo 7:24; tan-awa usab sa Lucas 11:28) ug “Dalaygon kadtong ulipona, nga sa pag-abut sa iyang agalon mahiabtan nga magabuhat sa ingon” (Mateo 24:46). Sa laing nindot nga himno kita moawit:
Sama sa gitudlo ni Jesus, kadto nga nahigugma Kaniya magatuman sa Iyang mga sugo. Magmasulundon sila, sama sa gitudlo karong buntaga ni Presidente Thomas S. Monson. Ang pagsunod ni Kristo dili panagsa ra nga buhat, apan padayon nga pasalig ug paagi sa kinabuhi nga magamit sa tanang higayon ug sa tanang dapit. Ang Manluluwas mitudlo niini nga baruganan ug sa unsa nga paagi kita mapahinumduman ug malig-on sa pagsunod niini sa dihang Iyang gipahigayon ang ordinansa sa sakrament (o pangalawat nga tawag sa uban niini). Nasayud kita gikan sa moderno nga pagpadayag nga Siya misugo sa Iyang mga sumusunod sa pag-ambit sa sakrament agi og paghandum Kaniya (tan-awa sa Hubad ni Joseph Smith, Mateo 26:22 [sa Mateo 26:26, footnote c], 24 [sa Bible appendix]; Hubad ni Joseph Smith, Marcos 14:21–24 [sa Bible appendix]). Ang mga miyembro sa Ang Simbahan ni Jesukristo sa mga Santos sa Ulahing mga Adlaw nagsunod niana nga sugo kada semana pinaagi sa pagtambong sa tulumanon sa pagsimba diin kita moambit sa pan ug tubig ug makigsaad nga kita sa kanunay mahinumdom Kaniya ug mosunod sa Iyang mga sugo.
Si Jesus mitudlo nga “ang mga tawo kinahanglan magaampo kanunay ug dili magkaluya” (Lucas 18:1). Mipakita usab Siya sa ehemplo, sama sa dihang Siya, “sa tibuok gabii nagpadayon sa pag-ampo ngadto sa Dios” (Lucas 6:12) sa wala pa Siya motawag sa Iyang Napulog Duha ka mga Apostoles. Sama sa ubang mga Kristiyano, mag-ampo kita sa atong tanang mga tulumanon sa pagsimba. Mag-ampo usab kita alang sa giya, ug kita nagtudlo nga kita kinahanglan adunay personal nga pag-ampo kanunay ug inadlaw nga pag-ampo sa pamilya nga magluhod. Sama ni Jesus, mag-ampo kita ngadto sa atong Amahan sa Langit, ug atong buhaton pinaagi sa sagradong pangalan ni Jesukristo.
Ang Manluluwas mitawag sa Napulog Duha ka mga Apostoles sa pagtabang sa Iyang Simbahan ug mihatag nila sa mga yawe ug awtoridad sa pagpadayon human sa Iyang kamatayon (tan-awa sa Mateo 16:18–19; Marcos 3:14–15; 6:7; Lucas 6:13). Ang Simbahan ni Jesukristo sa mga Santos sa Ulahing mga Adlaw, isip ang gipahiuli nga Simbahan ni Jesukristo, nagsunod sa ehemplo sa organisasyon niini ug sa pagtugyan sa mga yawe ug awtoridad diha sa mga Apostoles.
Ang uban nga gitawag ni Jesus sa pagsunod Kaniya wala dayon mosunod apan nagtinguha una sa paglangay aron sa pag-atiman sa mga obligasyon sa pamilya. Mitubag si Jesus, “Walay tawo nga angayan alang sa gingharian sa Dios kon kini siya, sa nagakupot na sa daro, molingi pa sa likod” (Lucas 9:62). Daghang mga Santos sa Ulahing mga Adlaw nagpraktis sa prayoridad nga gitudlo ni Jesus. Naglakip kini sa talagsaong ehemplo sa liboan ka senior nga mga misyonaryo ug sa uban kinsa mibiya sa mga anak ug mga apo aron paghimo sa mga katungdanan sa misyonaryo diin sila gitawag.
Gitudlo ni Jesus nga ang Dios milalang sa lalaki ug babaye, ug nga ang lalaki mobiya sa iyang mga ginikanan ug makigtipon sa iyang asawa (tan-awa sa Marcos 10:6–8). Ang atong pasalig niini nga pagtulun-an nailhan kaayo.
Sa pamilyar nga sambingay sa nawala nga karnero, mitudlo si Jesus nga kinahanglan nga kita molakaw aron sa pagpangita sa bisan unsa nga panon nga nahisalaag (tan-awa sa Mateo 18:11–14; Lucas 15:3–7). Sa atong nahibaloan, si Presidente Thomas S. Monson mihatag og gibug-aton sa iyang direksyon sa mga halandumon niyang ehemplo ug pagtulun-an bahin sa pagluwas sa atong isig ka tawo.4
Sa atong paningkamot sa pagluwas ug pagserbisyo, atong gisunod ang talagsaong ehemplo sa Manluluwas ug ang malumong mga pagtulun-an bahin sa gugma: “Higugmaa ang imong silingan sama sa imong kaugalingon” (Mateo 22:39). Misugo gani Siya nato sa paghigugma sa atong mga kaaway (tan-awa sa Lucas 6:27–28). Ug, sa Iyang mga pagtulun-an sa katapusan sa Iyang mortal nga pangalagad, Siya miingon:
“Ako magahatag kaninyo og bag-ong sugo, nga kinahanglan maghigugmaay kamo ang usa sa usa. Maingon nga ako nahigugma kaninyo, kinahanglan maghigugmaay usab kamo ang usa sa usa.
“Ang tanang tawo makaila nga kamo mga tinun-an ko pinaagi niini kon kamo maghigugmaay ang usa sa usa” (Juan 13:34–35).
Isip kabahin sa paghigugma sa usag usa, si Jesus mitudlo nga kon dunay nakasala kanato, kinahanglan atong pasayloon sila (tan-awa sa Mateo 18:21–35; Marcos 11:25–26; Lucas 6:37). Samtang daghan ang nakigbisog niining lisud nga sugo, kitang tanan nasayud sa makadasig nga ehemplo sa mga Santos sa Ulahing mga Adlaw kinsa mihatag sa mahigugmaong pagpasaylo, bisan sa labing grabe nga sala. Sama pananglit, si Chris Williams misalig sa iyang pagtuo ni Jesukristo sa pagpasaylo sa hubog nga drayber kinsa nakaingon sa kamatayon sa iyang asawa ug duha sa ilang anak. Mga duha lang ka adlaw human sa trahedya ug naglibug pa pag-ayo, kining mapasayloon nga tawo, nagserbisyo kaniadto isip usa sa atong mga bishop, miingon, “Isip disipulo ni Kristo, wala koy laing kapilian.”5
Kadaghanan sa mga Kristiyano mohatag ngadto sa kabus ug sa timawa, sama sa gitudlo ni Jesus (tan-awa sa Mateo 25:31–46; Marcos 14:7). Sa pagsunod niini nga pagtulun-an sa atong Manluluwas, Ang Simbahan ni Jesukristo sa mga Santos sa Ulahing mga Adlaw, ug ang mga miyembro niini milabaw. Ang atong mga miyembro mohatag og ubay-ubay nga kontribusyon ngadto sa mga charity ug mohatag og personal nga serbisyo ug ubang mga gasa ngadto sa kabus ug nanginahanglan. Agig dugang, ang atong mga miyembro magpuasa sulod sa duha ka kan-anan kada bulan ug modonar sa bili niini nga kan-anan isip halad sa puasa, diin maoy gamiton sa atong mga bishop ug mga presidente sa branch sa pagtabang sa atong nanginahanglan nga mga miyembro. Ang atong pagpuasa aron pagtabang sa gigutom usa ka buhat sa kalooy ug, kon buhaton sa putli nga tumong, usa kini ka espirituhanon nga pagbusog.
Ang wala kaayo mailhi mao ang atong tibuok kalibutan nga humanitarian service sa Simbahan. Ginamit ang pundo nga gidonar sa manggihatagon nga mga miyembro, Ang Simbahan ni Jesukristo sa mga Santos sa Ulahing mga Adlaw mopadala og pagkaon, sinina, ug ubang importanting mga butang aron sa paghupay sa pag-antus sa mga hamtong ug sa mga bata sa tibuok kalibutan. Kining humanitarian nga mga donasyon, nga moabut og gatusan ka minilyon ka dolyares sa katapusang dekada, gihimo nga wala magkonsiderar og relihiyon, kaliwat, o nasyonalidad.
Ang atong daghang paningkamot sa pagtabang human sa 2011 nga linog ug tsunami sa Japan mihatag og $13 milyon nga cash ug relief supplies. Dugang pa, labaw sa 31,000 nga mga bolunter sa Simbahan mihatag og labaw sa 600,000 ka oras sa serbisyo. Ang atong humanitarian nga tabang ngadto sa mga biktima sa Hurricane Sandy sa silangang Estados Unidos naglakip sa daghang mga donasyon sa nagkalain-laing mga kapanguhaan, dugang pa hapit moabut og 300,000 ka oras nga serbisyo sa pagpanglimpyo nga gihimo sa mga 28,000 ka mga miyembro sa Simbahan. Uban sa daghang laing mga ehemplo sa miaging tuig, mihatag kita og 300,000 ka libra (136,000 kg) sa sinina ug mga sapatos alang sa mga refugee sa nasud sa Chad sa Africa. Sa katapusang kwarter sa siglo nakatabang kita og dul-an sa 30 ka milyon sa 179 ka nasud.6 Sa tinuod, ang katawhan nga gitawag og “Mormons” makahibalong mohatag sa mga kabus ug nanginahanglan.
Sa Iyang katapusan nga pagtulun-an sa biblia, ang atong Manluluwas misugo sa Iyang mga sumusunod sa pagdala sa Iyang mga pagtulun-an ngadto sa matag nasud ug matag nilalang. Gikan sa pagsugod sa Pagpahiuli, Ang Simbahan ni Jesukristo sa mga Santos sa Ulahing mga Adlaw naningkamot sa pagsunod niana nga pagtulun-an. Bisan sa dihang kabus pa kita ug naglisud nga bag-ong simbahan nga may pipila lang ka libo nga mga miyembro, ang atong unang mga lider mipadala og mga misyonaryo tabok sa kadagatan, sa silangan ug sa kasadpan. Isip katawhan, nagpadayon kita sa pagtudlo sa Kristiyanismo nga mensahe nga hangtud karon ang atong talagsaong programa sa misyonaryo adunay labaw sa 60,000 ka full-time nga mga misyonaryo, dugang pa sa liboan pa nga nagserbisyo nga part-time. Kita dunay mga misyonaryo sa labaw sa 150 ka nasud ug teritoryo sa tibuok kalibutan.
Sa katapusan sa Iyang talagsaong Wali sa Bukid, mitudlo si Jesus, “Busa, kamo kinahanglan magmahingpit ingon nga hingpit ang inyong Amahan nga langitnon” (Mateo 5:48). Ang katuyoan niini nga pagtulun-an ug ang katuyoan sa pagsunod sa atong Manluluwas mao ang pagduol ngadto sa Amahan, nga gipasabut sa Manluluwas nga “akong Amahan, ug inyong Amahan; ug … akong Dios, ug inyong Dios” (Juan 20:17).
Gikan sa moderno nga pagpadayag, nga lahi sa gipahiuli nga ebanghelyo, nasayud kita nga ang sugo sa pagpaningkamot nga mahingpit usa ka bahin sa plano sa Dios nga Amahan alang sa kaluwasan sa Iyang mga anak. Ubos niana nga plano kitang tanan mga manununod sa atong langitnong mga ginikanan. “Kita mga anak sa Dios,” mitudlo si Apostol Pablo, “ug nga kon kita mga anak, nan, mga manununod diay kita, mga manununod sa Dios ug mga isigkamanununod uban kang Kristo” (Mga Taga-Roma 8:16–17). Nagpasabut kini nga kita mga “manununod … sa kinabuhing dayon” (Tito 3:7) ug kon kita moduol ngadto sa Amahan, kita “makapanag-iya niining maong panulundon” (Pinadayag 21:7)—tanan nga anaa Kaniya— konsepto nga lisud masabtan sa atong mortal nga hunahuna. Apan kita makasabut bisan gamay nga ang pagkab-ot niining kapalaran sa kahangturan posible lamang kon kita mosunod sa atong Manluluwas, si Jesukristo, kinsa nagtudlo nga “walay bisan kinsa nga makaadto sa Amahan, gawas kon pinaagi kanako” (Juan 14:6). Maningkamot kita sa pagsunod Kaniya ug mas mahisama Kaniya, dinhi ug human dinhi. Mao nga sa katapusang bersikulo sa atong himno, “ Dali Sunod Mo Kanako,” kita moawit:
Mopamatuod ko sa atong Manluluwas, nga si Jesukristo, kansang mga pagtulun-an ug ehemplo atong gitinguha nga sundon. Iyang giimbitar kitang tanan kinsa nagbudlay sa pagduol Kaniya, sa pagkat-on bahin Kaniya, sa pagsunod Kaniya, ug sa ingon makakaplag og kapahulayan sa atong mga kalag (tan-awa sa Mateo 4:19; 11:28). Mopamatuod ko sa kamatuoran sa Iyang mensahe ug sa balaan nga misyon ug awtoridad sa Iyang gipahiuli nga Simbahan sa pangalan ni Jesukristo, amen.
Show References
-
1. “Come, Follow Me,” Hymns, nu. 116.
-
2. Tan-awa sa Karen Lynn Davidson, Our Latter-day Hymns: The Stories and the Messages (1988), 142–43, 419.
-
3. “Lord, I Would Follow Thee,” Hymns, nu. 220.
-
4. Tan-awa, pananglit, sa Heidi S. Swinton, To the Rescue: The Biography of Thomas S. Monson (2010), 149–61; Thomas S. Monson, “To the Rescue,” Liahona, Hulyo 2001, 57–60.
-
5. Chris Williams, sa Jessica Henrie, “Father Relies on Faith to Forgive Intoxicated Teen Driver,” Deseret News, Ago. 1, 2012, deseretnews.com/article/865559847/Let-It-Go-Chris-Williams-shares-his-story-of-tragedy-and-forgiveness.html; tan-awa usab sa Chris Williams, Let It Go: A True Story of Tragedy and Forgiveness (2012).
-
6. Tan-awa sa “Emergency Response: Church Assists Worldwide,” Church News, Mar. 9, 2013, 9; Welfare Services Emergency Response, “2012 Year in Review,” 8.
-
7. Hymns, nu. 116.


text: 1Kini mao ang mga pagpanaw sa mga anak sa Israel, sa diha nga nanggula sila gikan sa yuta sa Egipto pinaagi sa ilang mga panon ilalum sa kamot ni Moises ug ni Aaron. 2Ug si Moises nagsulat sa tanan nilang mga paglakaw sa paggula sumala sa ilang mga pagpanaw tungod sa sugo ni Jehova: ug kini mao ang ilang mga pagpanaw sumala sa ilang mga paglakaw sa pagpanggula. 3Ug sila mingpanaw gikan sa Rameses sa nahaunang bulan, sa ikanapulo ug lima ka adlaw sa nahaunang bulan; sa pagkaugma human sa pasko ang mga anak sa Israel nanagpanggula uban ang binayaw nga kamot sa atubangan sa mga mata sa mga Egiptohanon, 4Samtang ang mga Egiptohanon nanaglubong sa tanan nilang mga panganay, nga gipamatay ni Jehova sa taliwala nila: sa ibabaw sa ilang mga dios si Jehova nagahimo usab ug mga paghukom. 5Ug ang mga anak sa Israel mingpanaw gikan sa Rameses, ug mingpahaluna sa Succoth. 6Ug mingpanaw sila gikan sa Succoth, ug mingpahaluna sa Etham, nga didto sa daplin sa kamingawan. 7Ug mingpanaw sila gikan sa Etham, ug namalik ngadto sa Pi-hahiroth, nga diha sa atbang sa Baalsepon; ug ming pahaluna sila atbang sa Migdol. 8Ug sila mingpanaw gikan sa atbang sa Pi-hahiroth, ug minglabang sa taliwala sa dagat ngadto sa kamingawan: ug nanlakaw sila sa panaw nga tolo ka adlaw sa kamingawan sa Etham, ug mingpahaluna sa Mara. 9Ug sila mingpanaw gikan sa Mara, ug ming-abut didto sa Elim: ug didto sa Elim may napulo ug duha ka tinubdan sa tubig, ug kapitoan ka mga palma; ug sila mingpahaluna didto. 10Ug sila mingpanaw gikan sa Elim, ug mingpahaluna sa daplin sa Dagat nga Mapula. 11Ug sila mingpanaw gikan sa Dagat nga Mapula, ug mingpahaluna didto sa kamingawan sa Zin. 12Ug sila mingpanaw gikan sa kamingawan sa Zin, ug mingpahaluna didto sa Dopka. 13Ug sila mingpanaw gikan sa Dopka, ug mingpahaluna didto sa Alus. 14Ug sila mingpanaw gikan sa Alus, ug mingpahaluna didto sa Repidim, diin walay tubig nga mainum sa katawohan. 15Ug sila mingpanaw gikan sa Repidim, ug mingpahaluna didto sa kamingawan sa Sinai. 16Ug sila mingpanaw gikan sa kamingawan sa Sinai, ug mingpahaluna didto sa Kibroth-hataava 17Ug sila mingpanaw gikan sa Kibroth-hataava, ug mingpahaluna sa Haseroth. 18Ug sila mingpanaw gikan sa Haseroth, ug mingpahaluna sa Ritma. 19Ug sila mingpanaw gikan sa Ritma, ug mingpahaluna sa Rimmon-peres. 20Ug sila mingpanaw gikan sa Rimmon-peres, ug mingpahaluna sa Libna. 21Ug sila mingpanaw gikan sa Libna, ug mingpahaluna sa Rissa. 22Ug sila mingpanaw gikan sa Rissa, ug mingpahaluna sa Ceelatha. 23Ug sila mingpanaw gikan sa Ceelatha, ug mingpahaluna didto sa bukid sa Sepher. 24Ug sila mingpanaw gikan sa bukid sa Sepher, ug mingpahaluna sa Harada. 25Ug sila mingpanaw gikan sa Harada, ug mingpahaluna sa Maceloth. 26Ug sila mingpanaw gikan sa Maceloth, ug mingpahaluna sa Tahath. 27Ug sila mingpanaw gikan sa Tahath, ug mingpahaluna sa Tera. 28Ug sila mingpanaw gikan sa Tera, ug mingpahaluna sa Mithca. 29Ug sila mingpanaw gikan sa Mithca, ug mingpahaluna sa Hasmona. 30Ug sila mingpanaw gikan sa Hasmona, ug mingpahaluna sa Moseroth. 31Ug sila mingpanaw gikan sa Moseroth, ug mingpahaluna sa Bene-jaakan. 32Ug sila mingpanaw gikan sa Bene-jaakan, ug mingpahaluna sa Horhaguidgad. 33Ug sila mingpanaw gikan sa Horhaguidgad, ug mingpahaluna sa Jotbatha. 34Ug sila mingpanaw gikan sa Jotbatha, ug mingpahaluna sa Abrona. 35Ug sila mingpanaw gikan sa Abrona, ug mingpahaluna sa Esion-geber. 36Ug sila mingpanaw gikan sa Esion-geber, ug mingpahaluna didto sa kamingawan sa Zin (nga mao ang Cades). 37Ug sila mingpanaw gikan sa Cades, ug mingpahaluna sa bukid sa Hor, didto sa daplin sa mga kayutaan sa Edom. 38Ug si Aaron ang sacerdote mitungas ngadto sa bukid sa Hor tungod sa sugo ni Jehova, ug siya namatay didto, sa ika kap-atan ka tuig sa human ang mga anak sa Israel makagula gikan sa yuta sa Egipto, sa ikalima ka bulan, sa nahaunang adlaw sa bulan. 39Ug si Aaron may usa ka gatus ug kaluhaan ug tolo ka tuig ang panuigon sa iyang pagkamatay didto sa bukid sa Hor. 40Ug ang Canaanhon, ang hari sa Arad, nga nagapuyo sa Habagatar sa yuta sa Canaan, nakadungog mahitungod sa pag-abut sa mga anak sa Israel. 41Ug sila mingpanaw gikan sa bukid sa Hor, ug mingpahaluna sa Salmona. 42Ug sila mingpanaw gikan sa Salmona, ug mingpahaluna sa Punon. 43Ug sila mingpanaw gikan sa Punon, ug mingpahaluna sa Oboth. 44Ug sila mingpanaw gikan sa Oboth, ug mingpahaluna sa Ihe-abarim, didto sa utlanan sa Moab. 45Ug sila mingpanaw gikan sa Ihe-abarim, ug mingpahaluna sa Dibongad. 46Ug sila mingpanaw gikan sa Dibon-gad, ug mingpahaluna sa Almon-diblataim. 47Ug sila mingpanaw gikan sa Almon-diblataim, ug mingpahaluna didto sa kabukiran sa Abarim, atbang sa Nebo. 48Ug sila mingpanaw gikan sa kabukiran sa Abarim, ug mingpahaluna didto sa kapatagan sa Moab haduol sa Jordan didto sa Jerico. 49Ug sila mingpahaluna haduol sa Jordan, sukad sa Bethjesimot bisan hangtud ngadto sa Abel-sitim didto sa kapatagan sa Moab. 50Ug si Jehova misulti kang Moises didto sa kapatagan sa Moab haduol sa Jordan sa Jerico, nga nagaingon: 51Isulti mo ngadto sa mga anak sa Israel, ug ipamulong kanila: Sa diha nga kamo manabok sa Jordan ngadto sa yuta sa Canaan, 52Unya kamo magpapahawa sa tanang mga pumoluyo sa yuta gikan sa atubangan ninyo, ug magadugmok sa tanan nilang mga larawan nga bato, ug sa tanan nilang mga tinunaw nga larawan, ug magagun-ob sa tanan nilang hatag-as nga mga dapit: 53Ug kamo magapanag-iya sa yuta, ug magapuyo diha; kay nganha kaninyo gihatag ko na ang yuta aron magapanag-iya kamo niana. 54Ug kamo magapanunod sa yuta pinaagi sa pagpapalad sumala sa inyong mga panimalay; sa may daghan igahatag mo ang labing daku nga panulondon, ug sa may diyutay ikaw magahatag sa labing diyutay nga panulondon: bisan asa mahulog ang kapalaran sa bisan kinsa nga tawo, kadto mamao ang iya; sumala sa mga kabanayan sa inyong mga amahan kamo magapanunod. 55Apan kong kamo dili magapapahawa sa mga pumoluyo sa yuta gikan sa inyong atubangan, nan kadtong inyong gitugotan nga magapabilin gikan kanila mamahimong ingon sa mga puling sa inyong mga mata, ug ingon sa mga tunok diha sa inyong mga kilid, ug sila magasamok kaninyo sa yuta diin kamo magapuyo. 56Ug mahitabo, nga, ingon sa akong ginahunahuna nga pagabuhaton ngadto kanila, mao ang akong pagabuhaton nganha kaninyo.


text:
Salins Hulbot
Happy fiesta, Mandaue; good-bye, Lakers
More News from Gerald Pareja
MORE
More News from Cebu Daily News
MORE
popular
videos
Buot unta nakong itandi ang dinuwaan ni Derek Fisher sa Los Angeles Lakers sa kinabuhi ni Senyor San Jose nga maoy patron sa dakbayan sa Mandaue nga gasaulog sa ilang pista.
Dili kining maong pagtandi panglawgaw sa sagrado kay ang buot ko lang ipakita mao ang kamahinungdanun sa hilom nga trabaho ug pagdawat sa papel sa kinabuhi diin ang tapisik lang sa mga pasidungog ang imong madawat. Daw nakuha man gud ni Fisher ang birtud sa pagkamapahiubsanon nga maoy kinaiya ni San Jose.
Gani matandi ta man ang sugilanon sa “Lord of the Rings” sa kinabuhi ni San Jose diin ang pagka way ambisyon sa gahum, ang pagka way garbo maoy kinahanglan sa pagbantay sa pinakamahinungdanon nga singsing.
Hunahuna-a ra gud nga ang anak sa Ginoo (nga mao ra sab mismo ang Ginoo) ug ang iyang inahan gitugyan diha kanimo. Lisud man gani hunahunaon nga ang anak ni Kris Aquino anha ibilin sa inyoha.
Ingon usab ang paggalam ni Fisher sa singsing sa Lakers bahala nag mas importante alang sa tanan silang Pau Gasol ug Kobe Bryant.
Nindot unta kining isuwat apan naunsa man gi-sweep man ang Lakers sa Dallas Mavericks. Gi-trap nila si Kobe sa defense ug mipauwan silag tres sa opensa sa ilang katapusang duwa diin giayo nilag lampaso ang Los Angeles nga ilang gilubong og 36 puntos 122-86.
Katapusan kadtong pag-coach ni Phil Jackson nga ang kansang style sa pagda sa team gi-ingon ni Kobe nga “Zen BS.” Ug kay ang duwa sa Lakers gatuyok man ni Kobe, basin pangayuon niani nga buwagon na ang mga 7-footers nga sila ni Gasol ug Andrew Bynum. Ug basin pailisan na niini si Fisher nga sa batang edad nga 37 anyos tiguwang na alang sa NBA.
Ug kun mahitabo kini, andam si Fisher nga modawat niini sama sa usa ka trabahador nga dili molalis sa architect ug engineer. Sama kang San Jose nga mahilumong mi-exit pagkaulitawo na ni Kristo.
Ug karong pista ni San Jose nga gitawag og Patron of the Workers, saulogon nato ang hilom nga kugi nga wa mangayog premyo ug pasidungog. Sa theme song pa sa Spiderman sa TV niadto: “Action is his reward.”
Get Inquirer updates while on the go, add us on these apps:
- Tags:
Disclaimer: The comments uploaded on this site do not necessarily represent or reflect the views of management and owner of INQUIRER.net. We reserve the right to exclude comments that we deem to be inconsistent with our editorial standards.
- Disqus
To subscribe to the Philippine Daily Inquirer newspaper in the Philippines, call +63 2 896-6000 for Metro Manila and Metro Cebu or email your subscription request here.
Factual errors? Contact the Philippine Daily Inquirer's day desk. Believe this article violates journalistic ethics? Contact the Inquirer's Reader's Advocate. Or write The Readers' Advocate:
c/o Philippine Daily Inquirer Chino Roces Avenue corner Yague and Mascardo Streets, Makati City,Metro Manila, Philippines Or fax nos. +63 2 8974793 to 94


text:
Shabu nagpabiling pinaka naabusong droga sa Rehiyon 12 – PDEA
GIBUTYAG sa Philippine Drug Enforcement Agency (PDEA) 12, nga ang shabu ang nagpabiling pinakaabuso nga droga sa Rehiyon 12.
Sumala ni Assistant Regional Directorni Atty.Ronniel Pe ,sa pakighinabi ngadto kaniya, tungod sa kadako sa panginahanglan sa shabu sa Rehiyon 12 nahimo kining negosyo sa pipila ka tawo sa lugar.
“Shabu is still the commonly abused drug in the region” asoy ni Pe.
Gibutyag usab niini nga ang supply sa maong butang ang naggikan sa Cotabato City, ug ginabyahe sa pipila ka dapit sa rehiyon sama sa Kidapawan City,Tacurong City, Koronadal City, Isulan,Sultan Kudarat, Glan, Sarangani Province ug uban pang mga dapit.
Samtang ang supply usab sa Marijuana matud pa niini ang gikan sa Sarangani, Colombio sa Sultan Kudarat,Tampakan ug T’boli South Cotabato.
Sa dakbayan, ang mga ahente sa PDEA matud pa ang nagsubay karon sa Silway gumikan sa taho nga anaa sa maong lugar ang taas nga ihap sa tigpayuhot ug namaligya sa ginadiling droga.
Nanawagan usab si Pe, sa mga katawhan nga mamahimong vigilante nga kung adunay mamatikdan nga dili maayong ginbuhaton mamahimong lang makig-alayon ngadto sa ilang buhatan.
Dugang niini nga maayo nga aduna nay mamugna nga “drug court” gumikan usab sa nagkadaghan sa kaso, aron mahimong paspas ang pagtaral sa mga molambigit niini. (Richel Gubalani)
Subscribe: GenSan Edition
Warning: Invalid argument supplied for foreach() in /home/brigz/public_html/news/wp-content/plugins/facebook-like-and-comment/comments.php on line 21


text:
Moselle
Ang Moselle usa ka departamento sa Pransiya. Ang ngalan niini gikan sa Sapa sa Moselle. Kini nahimutang sa amihanang-sidlakang bahin sa nasod.
Kasaysayan[usba | edit source]
Ang Moselle usa sa mga orihinal nga 83 ka mga departamento nga gimugna niadtong Marso 4, 1790 panahon sa Rebolusyon sa Pransiya. Kini gimugna gikan sa mga kanhi lalawigan sa Lorena.
Sa tuig 1793, ang mga langyawng engklabe sa Manderen, Lixing-lès-Rouhling, Momerstroff, ug Créhange (Kriechingen), pulos mga panag-iya sa mga prinsipe sa Alemang Balaanong Empiryong Romano, gianeks sa Pransiya ug gilakip sa departamento sa Mosela.
Pinaagi sa Tratado sa Paris sa 1814 (human sa unang pagkapilde ug pagkanaog sa gahom ni Napoleon) ang Pransiya napugos sa pagsurender sa hapit tanan niining nailog nga teritoryo sukad sa 1792. Sa amihanang-sidlakang utlanan, ang Pransiya wala gibalik sa iyang utlanan sa 1792, apan ang usa ka bag-ong utlanan gihimo aron mahatag solusyon ang gubot nga sitwasyon sa mga engklabe ug eksklabe. Ang mga resulta mao kining mosunod:
- Ang Pranses nga eksklabe sa Tholey (karon Saarland, Alemanya) ug ang pipila ka komyun duol sa Sierck-les-Bains gihatag ngadto sa Austria. Ang maong mga teritoryo kanhi sakop sa departamento sa Mosela.
- Ang mga aneksasyon niadtong 1793 gikompirmar, ug ang habagatan sa Sarre gihatag sa Pransiya, lakip ang mga lungsod sa Lebach, ang dakbayan sa Saarbrücken, ug ang nagpalibot niining yuta nga may dagkang sugnod (coal).
Ang mga bag-ong teritoryo nga naangkon sa Pransiya gisulod sa departamento sa Mosela ug kini may mas dako pa nga teritoryo kaysa niadtong 1790.
Apan sa pagbalik ni Napoleon ug sa iyang pinal nga pagkapildi sa Panagsangka sa Waterloo, ang Kongreso sa Vienna niadtong 1815 mipaubos sa Pransiya sa mas higpit nga mga kondisyon. Ang Tholey ug ang mga komyun duol sa Sierck-les-Bains gibuhian gihapon sama sa kasabotan sa miaging tuig, apan ang habagatan sa Sarre ug ang Saarbrücken giilog. Ang Rehlingen ug ang palibot niini gihatag usab ngadto sa Austria, lakip na ang estratehikong lungsod sa Saarlouis ug ang palibot niining teritoryo. Kining maong mga teritoryoha sakop sa Mosela sukad pa sa 1790. Pagkatapos sa tuig 1815, ang Austria mihatag niining maong mga teritoryo ngadto sa Prussia ug gikan dinhi ang Prussia mitakas sa Pransiya panahon sa Gubat sa Pransiya ug Prussia sa mga tuig 1870 ug 1871.
Human sa kapildehan sa Pransiya sa maong gubat hapit ang tanang bahin sa departamento sa Mosela, uban sa Alsace ug sa mga bahin sa Meurthe ug Vosges giangkon sa Empiryong Aleman pinaagi sa Tratado sa Frankfurt sa rason nga ang mga tawo niining dapita nagtabig Inaleman. Ang usa sa ikalimang bahin lamang sa Mosela (ang arrondissement sa Briey sa labing kasadpan) ang wala giangkon, tungod kay ang mga molupyo niini nagtabi og Prinanses. Si Bismarck nagbasol sa maong desisyon dihang nadiskobrehan nga ang maong langyab may daghang puthaw.
Ang departamento sa Mosela giwagtang niadtong Mayo 18, 1871. Ang mga teritoryo nga giangkon sa Prussia nahimong Reichsland sa Elsaß-Lothringen. Ang nahibilin gilakip sa nahibiling bahin sa Meurthe ug gihimong Meurthe-et-Moselle ang ngalan. Ang pagkapili sa maong ngalan gituyo aron mapahinumdoman ang mga tawo sa nawalang departamento sa Mosela.
Sa tuig 1919, human sa kadaogan sa Pransiya sa Unang Gubat Kalibotanon, ang Alsace-Lorraine giuli ngadto sa Pransiya ubos sa Tratado sa Versailles. Gidesisyonan nga dili ibalik ang karaang departamento ngadto sa utlanan niini sa wala pa ang 1871. Hinuon, ang Meurther-et-Moselle wala hilabti, ug ang upat sa ikalima (4/5) sa Mosela nga giilog sa Alemanya niadtong 1871 maoy gihimong "bag-ong" Mosela.
Ang departamento sa Mosela karon adunay gidak-on nga 6,216 km² (2,400 milya kuwadrado). Kini mas dako kay sa karaang Mosela tungod kay ang Château-Salins ug Sarrebourg mas dako kay sa Briey ug Longwy.
Panahon sa Ikaduhang Gubat Kalibotanon ang Mosela nahimong bahin sa Gau Westmark panahon sa armistisyo sa Hunyo 22, 1940. Si Adolf Hitler miila sa Mosela ug Alsace isip kabahin sa Alemanya.
Ang Mosela nailog gikan sa mga Aleman sa mga Amerikanong sundalo niadtong 1944 ug giuli sa Pransiya, sa samang mga utlanan niadtong 1919.
Tungod sa maong pagkaubos sa maong dapit sa mga Aleman, ang populasyon sa Mosela naghambin og makusganong pagbati batok sa mga Aleman, bisan kon ang orihinal nga molupyo sa maong mga dapit nagtabi og Inaleman.
Heyograpiya[usba | edit source]
Ang Moselle karon bahin sa rehiyon sa Lorraine. Kini gipalibotan sa mga Pranses nga departamento sa Meurthe-et-Moselle ug Bas-Rhin, ingon man sa Alemang estado sa Saarland ug Rhineland-Palatinate ug sa Luxembourg sa amihanan.
Ang mosunod ang labing importanteng mga sapa:
Tan-awa usab[usba | edit source]
- Mga kanton sa Moselle
- Mga komyun sa Moselle
- Mga arrondissement sa Moselle
- Talaan sa mga departamento sa Pransiya
Mga sumpay sa gawas[usba | edit source]
- (Prinanses)Balayan sa prefecture
- (Prinanses)Balayan sa Conseil Général
- Plattweb


text:
Mao ni ang higayon nga atong gidamgo
nga unta ang peace agreement mao
na gayod ang tinuod nga instrumento
dugay’ng panahon nga kita nag-antos sa kagubot
tungod sa garbo ug dili magkasinabot
Angay hinumduman nga kita gikan
sa usa ka tribu lang
parehas ang ginikanan
mao ra ang padulngan
nganong mag-away man?
Kaanindot paminawon
sa katapusan ang duha ka igsoon
masud-ong unya mga pahiyom
ang ugma mabulukon
Ang mga anak sa sunod henerasyon
mopanday na dayon
sa tinuoray’ng kooperasyon
aron mawagtang na ang kawad-on
ug ang Mindanao magmalinawon.
(MindaViews is the opinion section of MindaViews. Ramon Jorge B. Sarabosing is a writer and visual artist based in Butuan City.)


text:
Mindanao
Ang Mindanao mao ang ikaduhang kinadak-ang pulo sa Pilipinas. Usa kini sa tulo ka mga pundok sa mga pulo sa nasod; ang laing duha mao ang Luzon ug ang Kabisay-an. Ang rehiyon unang naabot sa mga Arabo ug Malay nga mipasabwag sa tinuhoang Islam sa ika-13 siglo. Misunod ang mga Katsila sa ulahing bahin sa ika-16 nga siglo ngadto sa sayong bahin sa ika-17 nga siglo. Ang mga prayle unang misabwag sa Katolisismo sa maong pulo sa tuig 1622.
Kadaghanan sa mga Muslim sa nasod namuyo dinhi. Ang uban pang pundok sa mga tawo nga nanimuyo sa Mindanao mao ang mga etnikong pundok sama sa mga Maranao ug Tausug ug ang pundok sa tribung kolektibong gitawag Lumad. Dili ang tibuok Mindanao ang nasakop sa mga Muslim. Gani, ang amihanang Mindanao, labi na ang katawhan sa Butuan, mga animistiko sa wala pa sila mobalhin sa Kristiyanismo.
Usa ka mapait nga pakigbisog alang sa kagawasan gipanghingusgan sa lain-laing mga paksiyon sa Muslim nga populasyon sa Mindanao sulod na sa lima ka siglo. Ang mga sundalo sa Espanya, Estados Unidos, Hapon, ug sa Pilipinas mismo wala makapugong sa ilang kagustohan nga mahimuwag sa mas dakong Kristiyanong nasod. Tungod sa dinagkong mga pag-ilog sa kayutaan ug ang pagsulod sa mga internal nga imigrante ngadto sa Mindanao, ang mayoriya sa populasyon sa Mindanao ning panahona dili na Muslim.
Ning pipila ka mga tuig ang nakalabay, ang erya gitutokan sa medya tungod sa pagdaghan sa mga teroristang organisasyon nga giingong may kalabotan sa pakigbisog didto sa Tunga-tungang Sidlakan. Giingong ang Mindanao nasudlan na sa mga elemento sa Jemaah Islamiyah. Ingon man ang Abu Sayyaf gipasinglang terorista, usa ka butang nga nagguba sa matinud-anong panawagan alang sa kagawasan sa mas moderadong mga pundok sama sa Moro Islamic Liberation Front (MILF).
Usa ka pulo sa habagatang bahin sa nasod, ang Mindanao may gidak-ong 94,630 kilometro kuwadro (mas gamay sa Luzon sa mga 10,000 km²). Ang pulo may daghang bungtod, ug maoy nahimutangan sa Bukid Apo, ang kinahabogang bukid sa nasod. Sa kasadpan sa Mindanao makita ang Dagat sa Sulu, sa sidlakan ang Dagat sa Pilipinas, ug sa habagatan ang Dagat Celebes.
Ang pundok sa mga pulo nga gitawag Mindanao naglakip sa pulo sa Mindanao mismo ug sa Arkipelago sa Sulu sa habagatang-kasadpan. Ang pundok sa mga pulo gibahin ngadto sa unom ka mga rehiyon[1] ug 25 ka mga lalawigan.
Mga sulod
Ang pundok sa mga pulo nga gitawag Mindanao[usba | edit source]
Ang pundok-pulo nga Mindanao usa ka arbitraryong paggrupo sa mga pulo sa habagatang Pilipinas nga naglakip sa unom ka mga administratibong rehiyon. Kining maong mga rehiyon nabahin pa gayod ngadto sa 25 ka mga lalawigan, diin upat ang wala sa pulo gayod sa Mindanao. Ang pundok sa mga pulo nagalakip sa Arkipelago sa Sulu sa habagatang-kasadpan, nga nagalakip sa mga pulo sa Basilan, Jolo, ug Tawi-Tawi; ug ang mga kasikbit nga isla sama sa Camiguin, Dinagat, Siargao, Samal, ug Saranggani.
Politikal nga pagkabahin[usba | edit source]
Ang unom ka rehiyon nga natala sa ubos gibatbat sa mga mosunod nga mga parapo.
- Peninsula sa Zamboanga (Rehiyon IX)
- Amihanang Mindanao (Rehiyon X)
- Rehiyon sa Davao (Rehiyon XI)
- SOCCSKSARGEN (Rehiyon XII)
- Caraga (Rehiyon XIII)
- Awtonomong Rehiyon sa Muslim nga Mindanao (ARMM)
Ang Peninsula sa Zamboanga (Rehiyon IX), kaniadto Kasadpang Mindanao, nahimutang sa landform sa samang ngalan. Kini gitibuok sa mga lalawigan sa Zamboanga del Norte, Zamboanga del Sur, Zamboanga Sibugay, ug ang duha ka dakbayan—Zamboanga ug Isabela—nga gawasnon gikan sa bisan unsang lalawigan. Ang Dakbayan sa Isabela ang bugtong sakop sa Zamboanga Peninsula nga wala sa Mindanao mismo apan anaa sa pulo sa Basilan. Ang administrabong kapital sa rehiyon mao ang Dakbayan sa Pagadian. Ang tibuok rehiyon kanhi usa lamang ka lalawigan (ang Zamboanga).
Ang Amihanang Mindanao (Rehiyon X) gitibuok sa mga lalawigan sa Bukidnon, Camiguin, Lanao del Norte, Misamis Occidental, ug Misamis Oriental, ug ang Dakbayan sa Cagayan de Oro. Ang lalawigan sa Camiguin usa ka pulo sa may habagatang baybayon sa Mindanao. Ang administratibong sentro ug kapital sa rehiyon mao ang Dakbayan sa Cagayan de Oro.
Ang Rehiyon sa Davao (Rehiyon IX), kanhiay Amihanang Mindanao, nahimutang sa amihanang-sidlakang bahin sa Mindanao. Ang rehiyon gibahin ngadto sa mga lalawigan sa Davao Oriental, Davao, Davao del Sur, ug Lupot sa Compostela. Lakip usab sa rehiyon ang Dakbayan sa Davao. Ang rehiyon milakip sa Gulpo sa Davao sa amihanan. Ang pulo sa Samal lakip usab niini. Ang Dakbayan sa Davao ang administratibong sentro.
Ang SOCCSKSARGEN (Rehiyon XII), kanhiay Tunga-tungang Mindanao, nahimutang sa tunga-tungang-habagatang bahin sa pulo sa Mindanao. Kini gitibuok sa mga lalawigan sa Cotabato, Sarangani, Habagatang Cotabato (kanhi sakop sa Rehiyon XI), ug Sultan Kudarat, lakip na usab ang Dakbayan sa Cotabato. Ang mga ngalan sa mga lalawigan lakip na ang sa Dakbayan sa General Santos ang gigikanan sa ngalan sa rehiyon. Ang Dakbayan sa Cotabato diin nahisulod sa teritoryo sa lalawigan sa Maguindanao (apan dili sakop niini) mao ang kanhi administratibong sentro sa rehiyon. Ang Dakbayan sa Koronadal, sa Habagatang Cotabato, mao ang bag-ong administratibong sentro sa rehiyon.
Ang Caraga (Rehiyon XII) nahimutang sa amihanang-kasadpang bahin sa Mindanao. Ang iyang mga lalawagin mao kining mosunod: Agusan del Norte, Agusan del Sur, Surigao del Norte, ug Surigao del Sur. Ang kapital mao ang Dakbayan sa Butuan sa Agusan del Norte. Ang rehiyon naglakip usab sa mga kasikbit nga pulo sa Surigao del Norte, sama sa Dinagat, Siargao, ug Bucas Grande.
Ang Awtonomong Rehiyon sa Muslim nga Mindanao (ARMM) usa ka piniling rehiyon nga nagalakip sa mga teritoryo nga may daghang mga Muslim. Ang ethnic may iyang kaugalingong kagamhanan, dili sama sa ubang rehiyon sa nasod nga administratibo lamang. Kini gitibuok sa halos tibuok Arkipelago sa Sulu (ang Dakbayan sa Isabela sa Basilan sakop sa Peninsula sa Zamboanga). Ang mga lalawigan nga nahimutang sa Arkipelago sa Sulu mao ang Basilan, Sulu, ug Tawi-Tawi. Ang Basilan ug Tawi-Tawi mao usab ang ngalan sa kinadak-ang pulo ning maong mga lalawigan, samtang ang sentro sa lalawigan sa Sulu mao ang pulo sa Jolo. Ang mga lalawigan nga nahimutang sa pulo sa Mindanao mao ang Lanao del Sur ug Maguindanao. Ang Dakbayan sa Cotabato (nga mismo dili sakop sa ARMM) mao ang administratibong sentro sa rehiyon.


text:
Talisay, Sugbo
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Dakbayan sa Talisay ikatulo nga klaseng dakbayan nahimutang sa probensya sa Cebu, Pilipinas. Adunay kinatibok-an gidak-on nga 39.87 kilometros quadrado ug nahimutang unang distrito.
Sumala sa census ni acting 2010, dunay 200,772 katawo. Ang gitudlo nga kodigo postal mao ang 6045.
Ilahado ang Talisay tungod sa "Inasal Baboy" dire. Ang ngalang Talisay gikan sa kadaghanang kahoy nga 'Mantalisay' dire.
Mga Barangay[usba | edit source]
Ang Dakbayan sa Talisay nabahin ngadto sa 22 ka barangay.
Mga sumpay sa gawas[usba | edit source]
- Philippine Standard Geographic Code
- 2000 Philippines Census Information
- Opisyal nga Websayt sa Dakbayan sa Talisay sa Sugbo


text: 1Ug nahitabo sa mga adlaw ni Assuero (kini mao si Assuero nga naghari sukad sa India bisan hangtud sa Etiopia, ibabaw sa usa ka gatus kaluhaan ug pito ka lalawigan), 2Nga niadtong mga adlawa sa paglingkod ni Assuero nga hari sa trono sa iyang gingharian nga diha sa Susan nga mao ang palacio; 3Sa ikatolo ka tuig sa iyang paghari, siya naghimo ug usa ka combira sa tanan niyang mga principe ug sa iyang mga alagad; ang gahum sa Persia ug Media, ang mga halangdon ug ang mga principe sa mga lalawigan, maoy diha sa iyang atubangan; 4Sa diha nga gipakita niya ang mga bahandi sa iyang mahimayaong gingharian ug ang kadungganan sa iyang labaw nga pagkahalangdon sa daghang mga adlaw, bisan sa usa ka gatus ug kawaloan ka adlaw. 5Ug sa natuman na kining mga adlawa, ang hari naghimo ug usa ka combira sa tibook nga katawohan nga nanambong diha sa Susan nga mao ang palacio, dagku ug gagmay, pito ka adlaw, diha sa sawang sa tanaman sa palacio sa hari. 6Didto may mga tabil nga maputing panapton, sa verde, ug sa azul, nga gihigut pinaagi sa mga pisi sa lino nga fino ug purpura ngadto sa mga singsing nga salapi ug sa mga haligi nga marmol: ang mga higdaanan nga bulawan ug salapi, ibabaw sa usa ka salug nga tisa nga mapula, ug maputi, ug madalag, ug maitum nga marmol. 7Ug ilang gihatagan sila ug mga ilimnon sa mga sudlanan nga bulawan (ang mga sudlanan nga nanagkalainlain), ug ang harianong vino nga daghan, sumala sa pagkamadagayaon sa hari. 8Ug ang pag-inum pinasubay sa balaod; walay makapugos; kay ingon nga ang hari nagtudlo sa tanang mga punoan sa iyang balay, nga sila managbuhat sumala sa kabubut-on sa tagsatagsa. 9Si Vasthi usab nga reina, naghimo ug usa ka combira alang sa mga babaye sa harianong balay nga iya ni Assuero nga hari. 10Sa ikapito ka adlaw, sa nagmalipayon ang kasingkasing sa hari tungod sa vino, iyang gisugo si Mehuman, si Biztha, si Harbona, si Bigtha, ug si Abagtha, si Zetar, ug si Carcas, ang pito ka mga eunucos nga nanag-alagad sa atubangan ni Assuero nga hari. 11Sa pagdala kang Vasthi nga reina sa atubangan sa hari lakip ang mga harianong purongpurong, aron sa pagpakita sa mga katawohan ug sa mga principe sa iyang kaanyag; kay siya matahum nga pagatan-awon. 12Apan ang reina nga si Vasthi nagdumili sa pag-adto sumala sa sugo sa hari nga gidala sa mga eunucos; busa ang hari naligutgut kaayo ug ang iyang kasuko misilaub diha kaniya. 13Unya ang hari miingon sa mga manggialamon nga tawo, nga nanghibalo sa mga panahon (kay maoy batasan sa hari kaniadto tungod sa tanan nga nanghibalo sa balaod ug paghukom; 14Ug ang sunod kaniya, mao si Carsena, si Sethar, si Admatha, si Tharsis, si Meres, si Marsena, si Memucan, ang pito ka mga principe sa Persia ug Media, nga nakakita sa nawong sa hari ug ming-una sa paglingkod sa gingharian), 15Unsay atong pagabuhaton sa reina nga si Vasthi sumala sa balaod, tungod kay wala niya buhata ang sugo sa hari nga si Assuero nga gidala sa mga eunucos? 16Ug si Memucan mitubag sa atubangan sa hari ug sa mga principe: Si Vasthi nga reina wala masayup batok sa hari lamang, kondili sa tanan usab nga mga principe, ug sa tanang mga katawohan nga anaa sa mga lalawigan ni hari Assuero. 17Kay kining buhata sa reina modangat sa halayong dapit ngadto sa tanang mga babaye, aron himoon ang ilang mga bana nga talamayon sa ilang mga mata, kong unya kini ikasugilon: Ang hari nga si Assuero nagsugo kang Vasthi nga paadtoon ngadto sa iyang atubangan, apan siya wala umadto. 18Ug niining adlawa ang mga princesa sa Persia ug Media nga nakadungog sa buhat sa reina moingon niini sa tanang mga principe sa hari. Busa manggula ang hilabihang pagtamay ug kaligutgut. 19Kong kini makapahimuot sa hari, ipagula ang usa ka harianong sugo gikan kaniya, ug ipasulat kini uban sa mga balaod sa mga Persiahanon ug Medianhon nga kini dili mabalhin, nga si Vasthi dili na moanha sa atubangan ni Assuero nga hari; ug ipahatag sa hari ang kahimtang nga harianon sa lain nga labing maayo pa kay kang Vasthi . 20Ug kong ang sugo sa hari nga iyang pagabuhaton igasangyaw sa tibook niyang gingharian (kay kini daku), ang tanang mga asawa mohatag sa kadungganan sa ilang mga bana, sa dagku kun sa gagmay. 21Ug ang pulong nakapahimuot sa hari ug sa mga principe; ug ang hari nagbuhat sumala sa pulong ni Memucan: 22Kay siya nagpadala ug mga sulat sa tanang mga lalawigan sa hari, sa tagsatagsa ka lalawigan sumala sa nahisulat didto, ug sa tagsatagsa ka katawohan sumala sa ilang pinulongan, nga ang tagsatagsa ka tawo mgahari sa iyang kaugalingong balay, ug magasulti sumala sa pinulongan sa katawohan.


text:
Seksyon 5
1–10, Kini nga kaliwatan makadawat sa pulong sa Ginoo pinaagi ni Joseph Smith; 11–18, Tulo ka mga saksi mopamatuod sa Basahon ni Mormon; 19–20, Ang pulong sa Ginoo mapamatud-an sama sa nangagi nga mga panahon; 21–35, Si Martin Harris mahimo nga maghinulsol ug mahimo nga usa sa mga saksi.
1 TAN-AWA, Ako moingon nganha kanimo, nga ang akong sulugoon si Martin Harris nagtinguha og kamatuoran gikan kanako, nga ikaw, akong sulugoon Joseph Smith, Jun., nakabaton sa mga palid diin ikaw mipamatuod ug mihatag og kamatuoran nga imong nadawat gikan kanako;
2 Ug karon, tan-awa, kini ang imong isulti ngadto kaniya—siya kinsa namulong nganha kanimo, miingon nganha kanimo: Ako, ang Ginoo, mao ang Dios, ug naghatag niini nga mga butang nganha kanimo, akong sulugoon Joseph Smith, Jun., ug nagsugo kanimo nga ikaw mobarug nga usa ka saksi niini nga mga butang;
3 Ug Ako nakahimo kanimo nga ikaw mosulod ngadto sa pakigsaad uban kanako, nga dili nimo ipakita kanila gawas niadto nga mga tawo kinsa Ako misugo kanimo; ug ikaw walay gahum ibabaw kanila gawas nga Ako motugot niini nganha kanimo.
4 Ug ikaw adunay gasa sa paghubad sa mga palid; ug kini mao ang unang gasa nga Ako mitugyan diha kanimo; ug Ako misugo nga ikaw dili na moangkon og lain nga gasa hangtud nga ang akong katuyoan matuman dinhi niini; kay Ako motugyan nganha kanimo sa walay lain nga gasa hangtud kini matapos.
5 Sa pagkatinuod, Ako moingon nganha kanimo, nga ang kaalaot moabut nganha sa mga lumulupyo sa yuta kon sila dili mopatalinghug sa akong mga pulong;
6 Kay human dinhi ikaw i-orden ug molakaw ug mosangyaw sa akong mga pulong ngadto sa mga katawhan.
7 Tan-awa, kon sila dili motuo sa akong mga pulong, sila dili motuo kanimo, akong sulugoon Joseph, kon mahimo nga ikaw makapakita kanila sa tanan niini nga mga butang diin Ako mitugyan nganha kanimo.
8 O, kini nga dili matuohon ug tikig og liog nga kaliwatan—ang akong kasuko nagdilaab batok kanila.
9 Tan-awa, sa pagkatinuod Ako moingon nganha kanimo, Ako migahin niadto nga mga butang nga Ako nagtugyan nganha kanimo, akong sulugoon Joseph, alang sa maalamon nga katuyoan ngari kanako, ug kini ipahibalo ngadto sa umaabut nga mga kaliwatan;
10 Apan kini nga kaliwatan makabaton sa akong pulong pinaagi kanimo;
11 Ug dugang pa sa imong pagpamatuod, ang pagpamatuod sa tulo sa akong mga sulugoon, kinsa Ako mitawag ug mi-orden, ngadto kinsa Ako mopakita niini nga mga butang, ug sila molakaw uban sa akong mga pulong nga gihatag pinaagi kanimo.
12 Oo, nga sila masayud sa pagkatinuod nga kini nga mga butang mga tinuod, kay gikan sa langit Ako mopahayag niini ngadto kanila.
13 Ako mohatag kanila og gahum nga sila makakita ug makasud-ong niini nga mga butang nga sila ingon;
14 Ug walay bisan kinsa nga Ako motugyan niini nga gahum, sa pagdawat niining sama nga pagpamatuod taliwala niini nga kaliwatan, ug kini ang sinugdanan sa paggula ug sa pagtungha sa akong simbahan gikan sa kamingawan—tin-aw sama sa bulan, ug matahum sama sa adlaw, ug makalilisang sama sa kasundalohan nga nagdala og mga bandila.
15 Ug ang pagpamatuod sa tulo ka mga saksi Ako mopadala sa akong pulong.
16 Ug tan-awa, kinsa kadto nga motuo sa akong mga pulong, kanila Ako mopadala uban sa pagtuga sa akong Espiritu; ug sila matawo gikan kanako, gani sa tubig ug sa Espiritu—
17 Ug ikaw kinahanglan maghulat una sa makadiyut, kay ikaw wala pa ma-orden—
18 Ug ang ilang pagpamatuod mosangput usab ngadto sa pagpanghimaraut niini nga kaliwatan kon sila magpatig-a sa ilang mga kasingkasing batok kanila;
19 Kay ang makapasubo nga silot modangat diha sa mga lumulupyo sa yuta, ug magpadayon nga ibu-bu sa matag karon ug unya, kon sila dili maghinulsol, hangtud ang yuta mahaw-ang ug ang mga lumulupyo niini mahanaw ug malaglag sa hingpit pinaagi sa kahayag sa akong pag-anhi.
20 Tan-awa, Ako mosulti kaninyo niini nga mga butang, sama nga Ako usab misulti sa mga katawhan sa pagkalaglag sa Jerusalem; ug ang akong pulong mapamatud-an niini nga panahon sama nga kini sukad niadto napamatud-an na.
21 Ug karon Ako magsugo kanimo, akong sulugoon Joseph, sa paghinulsol ug sa paglakaw sa labing matarung diha sa akong atubangan, ug sa dili pagtugyan ngadto sa mga pagdani sa mga tawo;
22 Ug nga ikaw magmalig-on sa paghupot sa mga sugo diin Ako misugo kanimo; ug kon ikaw mohimo niini, tan-awa Ako motugyan nganha kanimo sa kinabuhi nga dayon, bisan kon ikaw mamatay.
23 Ug karon, usab, Ako mamulong nganha kanimo, akong sulugoon Joseph, mahitungod sa tawo nga nagtinguha sa kamatuoran—
24 Tan-awa, Ako moingon ngadto kaniya, iyang gihimaya ang iyang kaugalingon ug wala moyukbo sa iyang kaugalingon og igo diha sa akong atubangan; apan kon siya moluhod diha sa akong atubangan, ug magpaubos sa iyang kaugalingon diha sa gamhanan nga pag-ampo ug hugot nga pagtuo, sa pagkamatinud-anon sa iyang kasingkasing, niana Ako motugyan ngadto kaniya sa pagsud-ong sa mga butang nga iyang gitinguha nga makita.
25 Ug unya siya moingon ngadto sa mga katawhan niini nga kaliwatan: Tan-awa, ako nakakita sa mga butang diin ang Ginoo nagpakita ngadto kang Joseph Smith, Jun., ug ako nakahibalo sa pagkatinuod nga sila tinuod, kay ako nakakita kanila, kay sila gipakita ngari kanako pinaagi sa gahum sa Dios ug dili pinaagi sa tawo.
26 Ug Ako ang Ginoo magsugo kaniya, akong sulugoon nga si Martin Harris, nga siya dili na mosulti ngadto kanila mahitungod niini nga mga butang, gawas kon siya moingon: Ako nakakita kanila, ug sila gipakita ngari kanako pinaagi sa gahum sa Dios; ug kini ang mga pulong nga iyang isulti.
27 Apan kon siya molimud niini siya makalapas sa pakigsaad nga anaa kaniya sa wala pa siya makigsaad kanako, ug tan-awa, siya gipanghimaraut.
28 Ug karon, gawas kon siya magpaubos sa iyang kaugalingon ug moila ngari kanako sa mga butang nga iyang nabuhat nga mga sayop, ug makigsaad kanako nga siya maghupot sa akong mga sugo, ug mogamit sa hugot nga pagtuo ngari kanako, tan-awa, Ako moingon ngadto kaniya, siya dili makabaton niana nga mga hunahuna, kay Ako dili motugyan ngadto kaniya og mga hunahuna sa mga butang nga Ako namulong.
29 Ug kon kini mao ang mahitabo, Ako magsugo kanimo, akong sulugoon Joseph, nga ikaw mosulti ngadto kaniya, nga siya dili na magbuhat pa, ni magsamok kanako pag-usab mahitungod niini nga butang.
30 Ug kon kini mao ang mahitabo, tan-awa, Ako moingon nganha kanimo Joseph, kon ikaw makahubad og pipila na ka mga pahina ikaw mohunong sa mubo nga panahon, hangtud nga Ako magsugo kanimo pag-usab; unya ikaw mahimo nga mohubad pag-usab.
31 Ug gawas nga ikaw mobuhat niini, tan-awa, ikaw mawad-an og gasa, ug Ako mokuha sa mga butang nga Ako mitugyan diha kanimo.
32 Ug karon, tungod kay Ako nakapanglantaw na nga adunay nagtago aron sa paglaglag kanimo, oo, Ako nakapanglantaw na nga kon ang akong sulugoon nga si Martin Harris dili magpaubos sa iyang kaugalingon ug modawat sa kamatuoran nga gikan sa akong kamot, nga siya mahulog ngadto sa kalapasan;
33 Ug adunay daghan nga nagtago aron sa paglaglag kanimo gikan sa ibabaw sa yuta; ug tungod niini, nga ang imong mga adlaw mahimo nga molungtad, Ako nakahatag nganha kanimo niini nga mga sugo.
34 Oo, kay tungod niini Ako nakaingon: Hunong, ug barug hangtud Ako magsugo kanimo, ug Ako mosangkap sa mga paagi diin ikaw makatuman sa butang diin Ako misugo kanimo.
35 Ug kon ikaw magmatinud-anon sa paghupot sa akong mga sugo, ikaw pagabayawon sa katapusan nga adlaw. Amen.


text:
Ganghaan:Bayograpiya
Ganghaan alang sa biyograpiya.
- Talaan sa mga magsusulat sa Sinugboanon
- Mga batakang konsepto: btk. profile, btk. curriculum vitae
- Talaan sa mga talaan sa mga tawo
- Talaan sa mga tawo binase sa ngalan
- Talaan sa labing komon nga mga apelyido
- Talaan sa mga tawo nga gingalan alang sa mga iladong tawo
- Talaan sa mga tawo nga nailhan sa minubo sa ilang ngalan
- Talaan sa mga tawo nga nailhang Ang Bantogan
- Talaan sa mga ngalan sa Bibliya
- Talaan sa mga awit nga ang titulo may ngalan sa tawo
- Talaan sa mga babaye sa kasaysayan
- Talaan sa mga tawo binase sa nasyonalidad
- Talaan sa mga gi-assassinate nga tawo
- Talaan sa mga desaparecidos
- Talaan sa labing tambok nga mga tawo
- Talaan sa mga esentriko
- Talaan sa mga birhen
- Talaan sa mga tawo base sa espesyalisasyon
- Talaan sa mga antropologo
- Talaan sa mga astronomo
- Talaan sa mga bayalogo
- Talaan sa mga kemista
- Talaan sa mga siyentista sa kompyuter
- Talaan sa mga ekonomista
- Talaan sa mga heyologo
- Talaan sa mga historyador
- Talaan sa mga imbentor
- Talaan sa mga matematisyan
- Talaan sa mga metereyologo
- Talaan sa mga pisista
- Talaan sa mga parmasista
- Talaan sa mga pilosopo
- Talaan sa mga saykolohista
- Talaan sa mga polymath
- Talaan sa mga tawo binase sa sirkumstansiya


text:
Tag Archives: special operations group
Kawatan, doble-doble nga kaso ang ginaatubang
Magapangatubang sang kaso nga paglapas sa Comelec gun ban, paghupot sang ginadumili-an nga druga kag pagpangawat ang isa ka malas nga kawatan nga nadakpan sang iya ginkawatan. Ginkilala ang suspetsado kay Regie Pagulayan, 42 anyus, sang Benedicto, Jaro kun sa diin las 8:45 sang nagligad nga gab-i, nasugata ini sang pulis nga si Po1 Gamboa, assign sa Special Operations Group sang Guimaras Provincial Police Office ng
MASOBRA 68 KA KILO SANG MARIJUANA NGA TUYO IPASULOD SA SIYUDAD, NAKUMPISKAR SANG KAPULISAN SA DISTRITO SANG JARO.
naglab-ot sa 68.2 kilos sang laya nga dahon sang marijuana ang natigayon nga makumpiskar sang gintingub nga puwersa sang jaro pnp kag special operations group sang icpo kahapon sang hapon.// suno kay police chief inspector gilbert gorrero, naghalin sa metro manila ang tatlo ka bag sang marijuana kag dala sang duha ka mga suspek nga sanday raymond acepcion, 24 anyos kag michael segutier, 23 anyos, lunsay ta
MGA OPISYAL SA ICPO, GINBALASA.
ginbalasa ni iloilo city police office director police sr.supt marieto valerio ang mga hepe sang mga department sa icpo agud mas labi nga mapabaskog ang intelligence gathering sa syudad. sa karon, may bag-o na nga hepe ang intelligence office sang icpo sa persona ni police chief inspector dande deocampo nga anay hepe sang special operations group. gintal-usan sini si police supt. orly gabinete nga karon he
RSOG: KADAM-AN SANG TAXI DRIVERS, DRUG USER
Kadam-an sang mga taxi drivers sa syudad sang Iloilo ang nagagamit sang iligal nga droga. Ini ang pahayag ni Sr. Supt. Robert Rodriguez, hepe sang Regional Special Operations Group ukon RSOG. Suno kay Rodriguez, ila nga tinguhaan nga maresolbar ang nasambit nga problema nga ila nga naobserbahan kasunod sang pagkadakop sa duha ka taxi drivers bangod sa pagbaligya sang iligal nga droga. Pabor man si Rodriguez sa gina
KANDING NGA MAY BANGS, NARECOVER
Narecover sang Special Operations Group sang Bacolod City Police Office ang 13 tanan ka mga kanding nga nagtalang-talang sa 4th Road, Puentebella Subd., Brgy. Taculing diri sa ciudad sang Bacolod, Lunes sang hapon. Suno kay BCPO deputy chief s/supt. Santiago Rapiz nga madugay na nila nga ginatutukan ang isa ka grupo nga nagapangkuha sang kanding sa gwa sang Bacolod. Sa karon ang amo nga mga kanding ( nga may bangs
PULIS, PATAY SA RIDING-IN-TANDEM
BACOLOD CITY- Patay ang katapu sang City Anti-Drug Special Operations Group sang Bacolod City Police Office (BCPO) matapos luthangon sang duha ka suspek sakay sa pula nga motorsiklo las 6 kaina sang aga sa atubang sang Bacolod Tay Tung High School sa dalan Libertad. Gindeklarar nga patay sa ospital las 11 kaina sang aga ang biktima nga si PO3 Rolando Gonzales Malate, 43 anyus, may asawa, bangud sa anum ka patal nga


text:
BANSALAN, DAVAO DEL SUR - Usa ka lalaki kinsa namaligya og druga nadakpan human nikagat sa paon sa kapulisan atol sa buy-bust operation.
Gihikay sa Provincial Anti-illegal Drugs Special Operation Task Force (PAIDSOTF) ang ronda alas 10:15 sa buntag, Huwebes.
Nasikop mao si Ricky Mariscal Sisneros, 46, minyo nga molupyo sa Sitio Bolhoon, Barangay Poblacion Dos.
Si Senior Inspector Jeffrey Latayada, hepe sa Bansalan Police Station, nibutyag nga nakompiska gikan kang Sisneros ang usa ka sachet sa gituhoang shabu human migamit ang ilang asset og marked money nga P500.
Narekober sab ang usa ka Nokia 1661-2 nga cellphone sa suspek diin giapil na sa imbestigasyon aron mailhan kinsay mga komplot ug gipamaligyaan niini.
Daling gihikay sa kapulisan ang pagduso og kasong paglapas sa Republic Act 9162 o Comprehensive Dangerous Drugs Act of 2002 batok sa suspek nga gipriso. (Orlando B. Dinoy)


text:
[namantala sa Bisaya Magasin kaniadtong Mayo 27, 2009]
(Apan Pagbantay Kay Mangalumos Unya!)
ANG sabot: mangaligog dagat sa Mahayahay kay birtdey ni April! Oo, ang ikalimang adlaw sa Abril mao ang pista ni San Vicente Ferrer, ang seksiyon nako pag-third year high school, ug ang adlawng natawhan sa akong higalang si April Rose Albuera. Sama sa miaging tuig, mangaligo na sad mig dagat: sa samang dagat ug sa samang adlaw ug buwan sa tuig, ang nakalahi lang kay nadungagan nag usa ka tuig ang pagtikaw-tikaw namo sa kalibotan.
Sa miaging tuig, ako, si Remrad, Sam, Angie Lee ug Bontia ang misanong sa imbitasyon. Ugaling lang kay may giapilang parade si Angie Lee rong tuiga ug naatol mag Dominggo ang birtdey parti, wala makaapil si Bontia kay sakristan man god siya sa ilang parokya.
Apan ang pagkahanaw sa duha ka higala napun-an og duha ka tawo: si Don E ug si Nanang, Nanang ni Remrad. Salamat intawon kay naa si Nanang, miuban sa among paglaag-laag sa Argao. Tungod ni Nanang, wala miy plete! Yehey! Gilibrehan gyod intawon mis plete ni Nanang! Padu’ng nagdto ug sa pagbalik! Swerteha lagi namo kay way pisong migawas among bolsa. (Daghan kaayong salamat, Nang!) Ug tungod ni Nanang, aduna na intawon mi dalang cake nga chocolate flavor alang sa nagsaulog sa iyang birtdey.
Ang cake ni Nanang, bisan wala pa namo matilawi, kahibawo na ming lami! Kay niadtong miaging pista sa Carcar, Nobiyembre 25, naghimo man gihapog cake si Nanang nga pwerteng lamia! Dili lang kay kausa mi nakakaon sa ginamang cake ni Nanang apan kaduha: sa miaging pista ug sa miagi pa gyod nga pista, bale duha ka tuig ming wala magutmi panahon sa pista.
Ang sabot alas nuybe sa buntag. Miabot ko alas nuybe kun napulo ka minutos paglabay sa alas nuybe. Apan, kay lagi mga Noypi man intawon ang akong mga kauban, alas 10:30 na mi nakasakayg multicab, bus unta to apan mihangyo ming dili lang kay mahal ang plete (abi man god namo nga kami ang moplete).
Pag-abot nako sa ilang Remrad, kay didto man ang sabot nga tagboanan usa mi manglupad, aw, manakay diay padu’ng sa Argao, naligo pa intawon siya. Paghuman na niyag kaligo ug sa dihang miabot nas Sam ug Don E, nanglayas na mi sa ilang Remrad ug nanakayg multicab, sa ako nang giingon, ug pila sab ka minutos usa namo naabot ang among destinasyon.
Aniay kataw-anang hitabo nga dili namo makalimtan. Kay liko-liko man ang Argao ug daghan kaayong mga kahoy sa kilid sa karsada, ug gikapoy na mig huwat usa moabot sa ilang April, kay lagi gimingaw na mis tubig-parat sa Mahayahay, nagpadungog-dungog mi kon asa na ba intawon ning ilang April. Si Nanang nangutana sa iyang tupad, kay lagi wala pa man sad siya makaadto sa ilang April, kon asa dapit ning ilang Noy Teban ug Nang Elsa Albuera, mga polis ug ginikanan sa among higalang mo-sweet sixteen na intawon, kaluoy sa Diyos.
Gani, ang drayber sa among gisakyan mihunong man aron sa pagpangutana kon asa dapit ning balay sa among higala. Nauwaw intawon mi, uy, mora mig kandela nga nagkahinay-hinayg kaupos kay daghan na intawon ang naproblema sa usa ka problema nga wala namo problemaha.
Amo na lang god nga giingnan ang mga tawong mosanong sa pangutana ni Nanang nga kahibawo mi asa mi dapit manghunong. Tuod, ang akong nakat-onan aning dapita sa akong estorya mao ni: ang Noypi, sa ako nang giingon, sa panahong may mga igsoong naproblema sa usa ka butang, dili magduha-duhag tabang. Wow! Bisan sayo ko pirme sa mga sabot-sabot ug ambot kon duna bay panahon nga na-late ko, Noypi man gihapon ko.
At last, naabot na gyod mis balay sa mga polis nga dunay tulo ka liwat! Yehey! Bisan gikapoyg gamay sa biyahe, nawabi ra gihapon kay lagi, mangadto na mis dagat.
Bitaw, ang dagat sa Mahayahay gikan sa ilang April dili malakaw kay layo-layo pod. Naa man god silay sakyanan maong dili problema ang pagbakwit ngadto sa dagat gikan sa ilang balay.
Pag-abot namos ilang April, human mi mosakag bungtod, aw, di ko syur kon bungtod ba to, basta nanaka gyod mi ato gikan sa kalsada, migawas dayon si April ug mi-Happy Birthday dayon mi.
Gipasulod mi ug gipalingkod. Alangan man pod ibuwad mis Adlaw ug pabarogon nga wala man mi salang nahimo, no? Bitaw, gihagad dayon mi kon manan-aw bag DVD o manganta bisan yabag ang tingog.
Ang desisyon: manganta bahalag mangahulog ang tuko sa ilang gikapyotan sa kisame (ambot lang sad kaha kon duna ba gyod)! Ania na ang panahon nga makit-an ang bag-ong Pinoy Idol o Grand Dreamer. Aw, kon papilion mi, Grand Dreamer gyod kay Kapamilya man ming tanan ug ang Kapuso wala mahiuban sa panon, kon duna man.
Migawas dayon gikans kosina padu’ng sa among gilingkoran sa sala ang Mama ni April ug giingnan mi nga alas 3 lang mi mangaligog dagat kay basin mangapaso mis gibugang kainit ni Apollo nga maghagok kuno kon matulog.
Sa way paguha-duha, mitando mi. Dili man sad god mi kapoyag hinuwat kay duna bayay bidyoke nga among kalingawan bahalag mag-rally na ang silingan tungod sa among kayabag.
Tuod, nangabot mis ilang April hapit na udto ug pila ka minuto human mi nagkanta-kanta, naniudto pod mi. Lamian intawon ang part 1 sa among kaon. Nakalimot lang ko unsa tong among gikaon, ang ako lang nahinumdoman nga nabusog gyod atong akong nakaon.
Aron madali, miabot ang alas dos. Usa ka oras na lang, manglupad na mis dagat. Apan dunay wala makahuwat… mitingog nga pwede bang mouna na mis dagat kay lagi, tam-is na kaayo ang among kinabuhi ug kinahanglan na mig parat nga tubig (ambot lang kaha unsay koneksiyon ani?).
Yehey! Gisugtan ming mga bata nga magbuwad sa init sa Mahayahay. Maong sa walay pagdugay-dugay, nag-ilis na mis among mga karsones ug t-shirt ngadto sa shorts ug sando. Hala! Ang gisul-ob ni Remrad nga shorts binulokag pink! Mubo pa gyod kaayo! Miangkon pod siya nga puros gyod mubo ang iyang shorts sa ilang balay. Nakaingon gyod ming unsa na man intawon ning kalibotana, uy! Bitaw, naproblema god si April sa gisul-ob ni Remrad nga mas mubo pa sa gisul-ob nila ni Sam.
Miingon na lang god si Remrad nga mag-ilis na lang siya apan lagi kay way mailis, wala gyod makailis.
Ania na ang dagat! Hapit na gyod mi sa dagat! mao ni ang among giingon-ingon samtang gahuwat sa Papa ni April nga modrayb para makalupad na mis dagat.
Usa mi makaabot sa dagat, gihapit namo ang usa namo ka kasaring, si Michelle. Apan wala si Michelle kay misimba daw. Giingnan na lang nga paapason sa Lawis. Ang Lawis mao ang Mahayahay. Gani, Lawis, Mahayahay, Argao man tong dagat nga among gikaligoag kaduha: sa samang adlaw ug buwan sa duha ka sunod nga tuig.
Miabot mis Mahayahay human sa pila ka minutos. Giingnan mis Papa ni April nga usahon ang tanan namong pitaka ug selpon aron dili makawat. Misunod dayon mi: unsaon nga polis ang miingon ug sa pusil kami dili makasukol! Bitaw, dili sad baya maayo nga mawagtangan mig selpon kay gatanga ug nag-enjoy sa kalami sa dagat.
Ang bag nga gibutangan sa tanang butang mao ang bag ni Don E. Gibutangan kini sa dapit nga nahimutangan sa mga tawong nagbantay sa dapit: gisab-it sa ilang atubangan. Segurado daw nga dili ni sila manghilabot, ayog manghilabot nga polis ra ba ang gasugo nila!
Mangaligo na gyod tag dagat! mao ni ang among siyagit. Tuod man, sa walay pagdugay-dugay, sa usa ka kurap sa mata, nakit-an nako ang esenang kaming unom nga nagbasa-basa sa tubig.
Ang nag-una sa dagat kaming limang batan-on ug si Pearl, manghod ni April. Si Chay-chay, ang usang manghod ni April, ug silang mga hingkod nag edad mosunod lang kay duna pa silay giatiman, seguro ang pakals!
Human sa pila ka minuto nga pagpalami sa tubig miabot si Michelle! At last unom na gyod mi sa among saring! Amo god dayong gibentahan ug gibunyagan sa dagat si Michelle human namo siya matagad sa cottage.
Gani, pila ka minuto ang milabay, miabot na silang mga nagpauwahi kay dunay giasikaso.
Gitawag dayon mi kay mangaon usa! Daan pa lagi ko, ang pakal gyod ang ilang giasikaso! Nanuol sad dayon mi, uy, kay polis ra ba ang nanawag namo (hadlok baya intawon mig pusil bisan pa ingong wala gada’g pusil)!
Human sa part 2 nga kaon, namalik na sad mi sa dagat! Kay gipul-an na mag langoy-langoy sa Mahayahay, naghuna-huna mig laing buhatonon: liboton namo ang tibuok Mahayahay! Uyon ang tanan, kay morag kapoy-kapoy na mag langoy god nga dili pwedeng magpalawom kay basin mangalumos unya mi nga sa paglangoy dili mi champion! Kon duna may paawitayg langoy, seguro maka-gold intawon mi!
Busa, nagsugod na ang laing anib sa among panaw! Kaming unom, uban sa duha ka manghod ni April, aw, walo na mi, gilibot namo ang tibuok baybayon.
Naabot mis dapit nga kusog kaayo ang bawod ug ang paglangoy ginadili. Didto, bisan bawal, duna gihapon miy nakit-an nga nanlangoy sa kusog nga bawod. Gani, miaksiyon mag langoy si Remrad bisan dili kamaong molangoy nga nakapakulba gyod ni April. Bisan kami, kulba-kulba sad, uy… unsaon na lang kon si Satanas modawat sa hangyo! Hala, piktyur-piktyur na lang ang among gibuhat, uy, aron dili makasab-an sa anak sa polis.
Human og posing sa tanang anggulo sa trayanggulo, nagdesisyon ming manglahos ngadto sa dunay nanguhag isda. Una gyod tong higayon nga nakasaksi kog buhing mga isda nga naglukso-lukso gikan sa dagat nga nasulod sa usa ka dakong pukot nga gitabangag bitad sa mga katagilungsod nga hilig gyod mag-apil-apil bisan way apil. Dinhi, napamatud-an na sad nako nga apil-apilon gyod ang Noypi sa tanang higayon (bitaw, hilig gyod diay tang motabang no bisan late moabot?)!
Nanguli na gyod intawon mis cottage sa giabangan namo, aw, nila diay, uy, kay wala mi motabang og bayad, mitabang ra mig gamit! Didto, nanglingkod mig kadiyot da’ kuhas cake ni Nanang nga sa ako nang giingon, lamian gayod!
Si Pearl miduol dayon, mikuhag paper plate ug ang cake sa usa ka palto iyang gikuha, baleg upat to ka hiwa. Iyang gibalhin ang sulod sa iyang plato. Mingisi god ming tanan pero sulod sa among utok, bata pa baya. Gani, dili man kadudahan kay tambok sad baya si Pearl. Sa ingon pa nila, morag si April pagbata niya. Karon lang daw midaot si April pero sa dihang wala nay tun-anan, nanambok na sad si April. Pero dili parehas katambok ni Pearl.
Pero dihang giingnan siya nga tunga lang daw sila atong usa ka bata, mitando ra sab dayon ang bata.
Paghuman namog kaon, kay busog na sad intawon ang tiyan, nangaligo mig balik sa dagat. Kay hapit naman matu’g ato ang Adlaw, nanguna nag pangwaswas sa ilang pilit nga lawas silang Don E ug Sam.
Samtang kaming mga batan-on nga wala pa tugnawa gapadayon gihapon sa paglutaw-lutaw sa tubig sa dagat.
Dihang nahuman nag ligo silang Don E ug Sam, gitawag mi nila ug miingon, Kanus-a ta manguli, nangita na rabas Mamag Papa?
Kay hapit na gyod intawon ang gabii ato, mihagad si April nga pwede ba daw nga adto na lang mis ila mangatu’g. Total 100% safe man mi didto kay duha ka buok polis ang gabantay namo ug kausa ra man sad mi mangatu’g sa ila, mitando lang sad mi.
Nananghid mi sa among mga ginikanan nga adto na lang mi mangatu’g sa ilang April. Gisugtan lang usab mi dayon.
Tungod kay gisugtan na man mi, ang pagpangwaswas sa pilit nga lawas namong wala pa nangwaswas, unya ra! Kaluoy sad nilang nag-una-una, uy! Hinuon, nalingaw man sad silag tabi sa baybayon samtang kami sa dagat naglangoy-langoy bisan dili kamaong molangoy.
Ang nakakuyaw god sa Mahayahay kay dali rang molawom ang tubig. Maong gipahimangnoan gayod ang mga bata, bisan gani mga dagko, nga dili gyod palabig palawom kay basin unya may daotang mahitabo.
Gani, ang salbabida ni Pearl nga bag-ong gipalit ako mang nabuslot. Nauwaw god ko nga nakasa’, kami pa goy gipakaon, ako pa gyod ang miguba sa usa-ka-gatos nga salbida!
Mga alas siyete na: gipul-an na mig kapakapa sa dagat. Ang sunod plano mao kini: magtapok ming upat (ako, si April, Michelle, ug Remrad) aron magtabi-tabi nga walay padulngan samtang naglutaw-lutaw gihapon sa dagat. Bisan pa man, layo-layo pod ang among naabot, uy! Naabot mis pagmugna sa kalibotan ug sa tawo, wala namo palabya ang alien kon tinuod ba sila ug gani ang time machine wala makaikyas sa among tabi. Kon akong usa-usahon, ambot lang kon masulod ba ni aning artikuloha!
Pila ka minuto human sa pagpalabay sa oras, kay nanugnaw na man mi human sa among kinaunhang night swimming nga sa Mahayahay pa gyod, ang pinakanindot nga dagat nga akong naadtoan, nagdesisyon na gyod mi nga sa tubig-tab-ang kami mangwaswas! Nindot gyod diay ang tubig human sa bugnaw nga tubig sa dagat, uy: init-init pero dili makapaso!
Pero, miuna na lag uli si Michelle kay wala man god siya makada’g sinina ug wala tugti nga matu’g sa ilang April. Naglibog bitaw sad ko nganong kaming taga-Carcar gisugtan samtang si Michelle nga taga-Argao ra wala man sugti!
Aron ta madali, ania ang sunod nga mga panghitabo: nahuman mig kaligo, naglakaw-lakaw mis baybayon na sad pero didto ra dapit sa daghang tawo, naghuwat-huwat kadiyot aron ingnon mi nga manguli na, miabot mis ilang April ug nanihapon: kaon part 3.
Pagkabusog na namo: gipangkapoy na gyod mi. Gani, giplastar na man ang among katulganan sa sala. Kami pod nga gipanglapoy ang lawas, naghinay-hinay namag higda pero ang akong gipunayg ingon sukad pa ganihang buntag nga manan-aw mig Camp Rock natuman gayod! Pero, gaduka-duka ang akong duha ka mata samtang nagtan-aw sa Jonas Brothers ug ni Demi Lovato! Ang hinungdan: pasado na alas dose pero wala gihapon namo papahuwaya ang among mga gipangkapoyng mata.
Usa ka oras kapin ang milabay, nahuman gayod ang Camp Rock nga wala nako tan-awa apan gipaminaw: kay wala ko makatulog samtang nagtokar ang TV pero ang akong mga mata gikapoy nag buka maong akong gipiyong. Ug nakatulog na intawon ming tanan.
Buntag na gayod! Alas otso na maong namangon na mi pero si Don E gauna-unag mata kay gauna-una man sad og katu’g!
Giagda na sad mig pamahaw: kaon part 4!
Paghumag kaon, ang sunod namong laagan bisan ang among pananghid buntag sayo ming manguli mao kini: mangaligo sa spring nga malakaw ra gikan sa ilang April.
Tuod, dunay duha ka tubod nga kaligoanan ug labhanan sa mga tawo. Ang usa kay gamay-gamay ra ug mas duol sa ilang April. Pero pag-abot namo puno sa mga tawong nanglaba maong didto mi sa mas dako nga tubod. Gani, dunay usa ka bato nga maoy luksoanan sa mga batang walay mahimo sa ilang kinabuhi.
Ang ingon ni April nga mas nindot gyod to kon taob pa pero kay hunas man maong mabaw ra ang tubig. Bisan pa man, bugnaw gihapon ang tubig nga nanuhot-suhot sa among gipanglapoyng kalawasan. Sa kadugayan, nangapil nami sa mga batang naglangoy-langoy nga napunayg ngisi bisan pa man gipangkapoy na ang among lawas human sa among pagpainit sa dagat sa miaging adlaw!
Human sa pila sa oras, nanguli na mi kay udto na.
Nag-ilis na mis among hinumod kay lagi ang plano manguli na man mi. Pero, wala mi sugti nga manlakaw kondili mi kapaniudto maong wala miy nahimo kondili magpalabay sa oras pinaagi sa pagbidyoke.
Si Remrad kalit lang nawa, natu’g sa kwarto ni April kay wala makaya ang kalapoy sa lawas ug morag nasuko man to kay miingon man si Nanang nga hapon ra mi manguli.
Kami nalingaw gihapog kanta nga walay tono. Morag ako gyod ang pinakamaayong mokanta ani nila, ay! Kay kani sila god duna man gyoy, bisan gamay, abilidad sa pagkanta. Seguro, niadtong nag-uwan og talento sa pagkanta ang Ginoo natu’g pa ko, matod pa ni Mama.
Pila ka minuto ang milabay, gitawag na sad mi aron maniudto: ang ikalimang hugna sa among pagkaon ug mao sad ang kataposan usa mi manguli sa among tagsa-tagsa ka panimalay sa Carcar.
Hangtod sa kataposan, wala gyod mi magutmi atong balaya! Nalingaw pod sa adbentyur nga among naagian atong duha ka adlaw nga mas nindot sa miaging tuig nga adlawng natawhan ni April kay kutob ra man mis hapon ato. Karon, naugmaan gyod mi sa among panaw.
Alas dos nami naabot sa among tagsa-tagsa ka balay ug gikaligoag kasaba sa among mga ginikanan. Pero sa akong bahin, wala gyod ko ratatati og kasaba ni Mama kay wala man sad ko naunsa ug tibuok man gihapong nakauli sa among balay.
Kadtong panawa ang pinakanindot nga pagkaligo sa dagat uban sa barkada nga nahitabo sa akong kinabuhi.
Maong akong ikasulti mao kini: manglangoy kita sa kalipay, akong mga higala! Apan dili ta magpawom kay mangalumos ta unya, dili ra ba ko kahibawong molangoy!


text:
Baynte-singko (25) ang patay ug daghan pa ang samaron lakip ang duha ka junior officerssa mga tropa sa 8th IB-CAFGU human sa nahitabong lima-ka-hugna nga mga engkwentro tali sa New People’s Army ubos sa South Central Bukidnon Sub-Regional Command ug sa 8th IB-CAFGU sa AFP sukad niadtong Enero 19 hangtud Pebrero 2, 2013 didto sa San Fernando, Bukidnon.
Ang mosunod mao ang kronolohiya sa mga panghitabo isip pagpatin-aw ug pagdetalye:
Ang paturagas nga pagpadasmag sa mga tropa batok sa mga pwersa sa NPA sa San Fernando nagresulta sa daghang kaswalti. Wala gidahom ni Lt. Col. Jose Maria Cuerpo mismo ang gitaho kaniya sa iyang mga sundalo nga gilapdon sa gibiyaang kampo sa mga NPA. Aron tabunan ang sunod-sunod nga kapildihan sa mga reaksyunaryong tropa, naghimo-himo og magkasumpaki nga istorya silang Lt. Col. Eugenio Osias IV ug Cuerpo. Samtang si Cuerpo nag-ingon nga daghang samaron sa NPA, si Osias nagbandilyo nga siyam ang patay sa NPA subay kuno sa report sa mga residente apil na niini ang mga gibaniog nga mga lider nga silang Kumander Alab, Jigger ug Raya.
Sa pagkatinuod, gibali sa tigpamaba sa 4ID ang mga hitabo. Ang mga kaswalti sa mga reaksyunaryong tropa dili ikatago sa mata sa katawhan tungod kay mga masa mismo ang gipahakot ug gipakarga niini. Nasaksihan pa sa mga tawo sa poblasyon ang paglabay sa mga gikargahang mga ambulansya ug truck.
Hugot nga gipanghimakak sa NPA nga sakop niini ang tulo ka gipagarpar sa militar nga ilang dinakpan. Sa pagkatinuod, yanong mga baryohanon ang tulo ka biktima. Gipagawas nga armado ang maong mga lumad ug dayon “gipasurender” aron sila pangwartahon ubos sa Balik-Baril Program. Nahimo na kining regular nga gatasan sa mga opisyal sa militar sama sa gipamatud-an na sa pila ka hugna nga seremonyas sa dinaghang pagsurender sa San Fernando.
Nahimong gawi na sa AFP nga ang mga walay-ikasukol nga sibilyan ang pahimungtan panahon nga makatagamtam og kapildihan sa ilang mga opensibang operasyon sama sa nahitabo sa Binicalan, San Luis, Agusan del Sur, sa Sta. Cruz, Quezon, Bukidnon ug uban pang dapit.
Gawas sa pag-akusar, malisyosong gibutyag ni Lt. Col. Cuerpo nga dunay duha ka asawa sa baryo ang usa sa tulo ka mga dinakpan. Ang maong pagpangintriga usa ka pagbugal-bugal sa salin pa sa karaang lumad nga praktis sa pagduway o pagbaton sa tinagurha o tinagutlong asawa.
Ang sunod-sunod nga kadaugan sa mga NPA ug ang padayong pagkusog niini pagpamatuod hinuon sa nagkalapad ug nagkalalom nga pagsuporta sa masa sa rebolusyon. Hait niini nga gipanghimakak ang pasangil ni Lt. Col. Osias nga wala na paluyuhi sa katawhan ng NPA. Sukwahi niini, gikasilagan sa mga mga masa ang mga bangis nga tropa sa AFP nga didto nagalaban sa mga hut-ong madaugdaugon ug mapahimuslanon, ilabina ang mga mangingilog sa ilang yutang kabilin aron minahon ug himuong plantasyon. Busa dili katingad-an kung maambus ug maharas sa mga Pulang manggugubat ang mga nag-operasyong kasundalohan. Igo lang ang NPA nagpatuman sa iyang mga tahas sa pagpanalipod sa interes sa katawhan.
Sa ginalunsad karon nga gubat sa katawhan, kung asa ang tanang gipahimuslan ug dinaugdaug nagapanday sa iyang tinuod nga gubyerno pinaagi sa CPP-NPA-NDF, dili kalikayan ang mga armadong panagsangka ug pagkakalas sa kinabuhi tungod kay dili man boluntaryong isurender sa mga naghari ang gikawkaw nga bahandi ug gahum niini sa katawhan. Apan sa gihapon, gihagit namo ang kasundalohan sa pagtamod sa lagda sa gubat sa dili pagpasipala sa patay’ng lawas sa among kaubang namartir. Gihangyo namo nga ibutang nila kini sa punerarya aron tukmang mapahiluna sa hingtungdang pamilya.
Sa katapusan, ang serye sa mga engkwentro magsilbing pangabli sa tuig alang sa pagpasubsub pa sa gubat sa katawhan. Giawhag namo ang tanan nga palig-onon pa ang panaghiusa aron bungkagon ang dunot nga sistema sa nasud nga bunga sa pagdomina sa Imperyalismong Estados Unidos, pagmonopolyo sa yuta pinaagi sa Pyudalismo ug sa bangis ug korap nga gubyerno sa mga adunahan pinaagi sa Burukrata Kapitalismo. Sa pagpangulo sa Partido Komunista sa Pilipinas, sa pagpakusog sa New People’s Army ug sa pagpalapad sa Nagkahiusang Prente sa katawhan maseguro nato ang pag-asdang pa sa rebolusyon ngadto sa mosunod nga yugto sa estratehikong panagpatas ug hangtud sa kadaugan.
MABUHI ANG KATAWHANG NAKIGBISOG!
MABUHI ANG NASUDNON-DEMOKRATIKONG REBOLUSYON!


text:
Nagpanglingo-lingo ko sa gibutyag ni Judge Gabriel Ingles, tigpamaba sa Palace of Justice, atul sa among programa nga ?Dialogue on the Air? sa dySS niadtong Sabado kay duna gihapoy tulo ka mga court personnel nga mga fixer og kasal diha sa korte. Wala gyud sila motagam taliwa nga dunay mga huwes nga gipangsuspenso sa Korte Suprema tungod sa marriage scam?
Matud pa, dili na dalhon diha sa Palace of Justice ang mga magpakasal kun dili adto kaslon sa pastor, nga unang ipaila sa magpakasal ang pastor nga usa ka huwes. Matud ni Judge Ingles nga dunay tinuod nga huwes nga dangpan sa mga fixers gawas sa pastor.
Nasumpay kining maong isyu sa gitribukar ni Cebu City Local Civil Registrar Atty. Evangeline Abatayo atul niadtong among special edition sa Valentines? Day nga dunay pastor nga iyang gireklamo sa National Statistics Office (NSO) kay mokasal bisag dili niya mga sakop sa simbahan.
Matud pa ni Judge Ingles nga apil na sa scam diha sa korte nga makasal gihapon ang mga babayeng minor de edad sa uyab nga foreigner kay mogamit og laing birth certificate sa laing tawo. Sila si Judge Ingles, RTC Executive Judge Mienrado Paredes ug Judge Geraldine Econg nagtinguha nga ilang ipa-entrap kining maong mga court personnel nga nakadaut sa imahin sa judiciary.
* * *
Congratulations sa tanang bag-ong napili nga mga opisyales sa Integrated Bar of the Philippines (IBP) Cebu City ug Cebu Province chapters. Si Atty. Michael Yu maoy bag-ong presidente sa IBP Cebu City samtang si Atty. Ramsey Quijano sa Cebu Province.
Nakadayeg kaayo ko sa gipatuman nila ni Judge Paredes nga wala nila tuguti ang mga abogado nga mag-inom sud sa premises sa Kapitolyo ug sa Palace of Justice niadtong Sabado atul sa eleksyon kay hapsay kaayong paminawon. Sukwahi ang atmosphere niadtong miaging eleksiyon kay dunay mga abogado nga nagmauy tungod sa kahubog. Niadtong Sabado, akong nakita nga dunay pipila ka mga abogado nga namula ang tapay ug klarong nakainom apan kontrolado.
Maglaum ko nga niining liderato ni Atty. Yu iyang mapadayon ang mga maayong programa sa IBP ug mapatuman ang profile taking sa mga judges.
* * *
Dakung garbo ug gikalipay kaayo nako ang among nadawat nga recognition sa 1st Inday Nita Cortes-Daluz Freedom Award. Ang among programa kaniadtu nga ?Barangayan? sa dySS, diin ako maoy host, usa sa mga gihatagan og special citation sa mga nagpasiugda nga gipanguluhan ni Compostela Mayor Ritchie Wagas.
Akong i-share kining maong recognition sa akong mga kauban sa sibyaanan ug mga kadagkuan nga sila si Ma?am Susan Perez Alio ug kang Sir Bobby Nalzaro, nga usa sab sa mga awardees, kay sila maoy instrumento kun nganong nahimugso kadtong maong programa nga adto gyud magmanukad ang sibya sa mga barangay nga among duawon uban sa mga residente nga mangreklamo sa ilang mga opisyales sa barangay.
Apil nakong pasalamatan ang akong mga kauban sa GMA-7 Balitang Bisdak kay kanunay silang misuporta sa maong programa. Ako sang i-share kining maong award sa akong mga co-anchors nga sila si Super Jun Veliganio, Atty. Fritz ?Abogado ng Bayan? Quianola ug sa akong kompareng Noel Rafols sa NSO, kay sila maoy manubag sa mga punto legal ug sa mga sayop sa birth records.
Lakip sa akong pasalamatan mao ang atong mga barangay officials sa Metro Cebu ug ingon man ang atong kapulisan nga naghatag og protection ug maoy nangibot sa mga video karera machines kutob sa ireklamo sa mga residente.
Tungod kay dili nako mapasa-pasa ang plaque of recognition kay mahadlok ko nga mabuak, ako na lang kopyahon ang text sa award. Mao kini:
?The Inday Nita Cortes-Daluz Freedom Award is given to: Barangayan-Lloyd Suarez-DYSS in recognition of the exemplary and meritorious service as special program ? local government. The weekly radio program brings governance to the grassroots. It highlights community problems and presents the consensual nature of their solutions, all live and on air. The best manifestation of people empowerment, the program inculcates the concept of local autonomy into the political landscape. The host consistently steers the discussion in a competent manner and serves as link between those who govern and the governed.?
Again, salamat kaayo nilang mayor Wagas, Elizer Pepito, Rolly Chica, kanhi mayor Gilbert Wagas ug sa tanang nagpaluyo kay pinaagi sa maong kalihukan malab-as pagbalik ang mga mithi ug prinsipyo ni Inday Nita, kinsa nanlimbasog sa kagawasan niadtong diktadoryang pangagamhanan.


text:
Maripipi, Biliran
Ang Maripipi usa sa mga lungsod sa lalawigan sa Biliran sa Sidlakang Kabisay-ang rehiyon sa Kabisay-an sa Pilipinas. Kining lungsod, pulo-lungsod sa lalawigan. Mao ra kini ang lungsod sa lalawigan sa Biliran na dili ni-a sa pulo og Biliran.
Binisayang Winaray ang pinulongan sa Maripipi. Mao kini ang kina-kasadpang lungsod sa lalawigan nga Binisayang Winaray ang pinulongan.
Sumala sa sensus sa tuig 2000, kini may populasyon nga 8,319 ka tawo sa 1,562 ka bubong.
Mga Barangay[usba | edit source]
Ang Maripipi nabahin ngadto sa napulo'g lima (15) ka barangay.
- Agutay
- Banlas
- Bato
- Binalayan West
- Binalayan East
- Burabod
- Calbani
- Canduhao
- Casibang
- Danao
- Ol-og
- Binongto-an (Poblacion Norte
- Ermita (Poblacion Sur)
- Trabugan
- Viga